text:
कल्पना पिछला बेर जब जमशेदपुर आइल रहली, त उनकर गीत सुने खातिर करीब 17-18 हजार लोगन के भीड जुटल रहे, लेकिन एह बेर अश्लीलता के खिलाफ चल रहल अभियान के असर ई भइल कि जब कल्पना स्थानीय गोपाल मैदान में स्टेज पर चढली, त उनका के सुने खातिर मुश्किल से 400 लोग जुटल रहे, अउर ओह में भी दर्जनन गो पुलिस वाला रहलन स, जवन कि उनका के सुरक्षा देवे खातिर ओहिजा रहे लोग। अश्लीलता के खिलाफ चल रहल आन्दोलन के असर अइसन रहे कि प्रशासन उनका सुरक्षा खातिर अइसन व्यवस्था कइले रहे, जेतना शायद कवनो मंत्री के भी सुरक्षा में ना कइल जाला। अउर त अउर, एहिजा के डीआईजी के मुख्य अतिथि का तौर पर बोलावल गइल रहे, ताकि केहु कार्यक्रम में व्यावधान ना डाल सको। अउर सुरक्षा होखे भी काहें ना, एह कार्यक्रम के आयोजन समिति में जवन 3-4 गो संस्था रहली सन, ओह में झारखंड पुलिस मेंस एसोशियसन भी एक रहे।
जमशेदपुर जइसन शहर में, जहाँ लाखन का संख्या में भोजपुरिया लोग बा, जब कभी भी कवनो भोजपुरी के गायक आयेला, हजारन लोग उनका के सुने खातिर जुट जाला, ओहिजा जनता द्वारा एह बहिस्कार से एगो बेहतरीन संदेश निकल के आ रहल बाटे । अउर संदेश बहुत साफ बा – भोजपुरी में अश्लीलता अब ना बर्दास्त कइल जाई। एही साल, सावन के आखिरी सोमवारी पर एहिजा भरत शर्मा के कार्यक्रम भइल रहे, जवना में 20 हजार से बेसी लोग जुटल रहे, लेकिन एह शहर के जनता आज कल्पना के बहिस्कार कइ के अश्लीलता के खिलाफ एगो बरियार संदेश दे देहलस। एकर असर ई भइल कि मंच पर चढला के बावजुद ना त कल्पना के गायन में पहिले वाला जोश दिखल, अउर नाही चेहरा पर ऊ चमक। अपना स्टेज शो में लगातार 3-4 घंटा तक समा बाँध के राखे वाली कल्पना के हालत अइसन हो गइल कि ऊ जइसे-तइसे 4-5 गो गाना गाके मंच पर से उतर गइली।
पुलिस का दम पर भले ही ई कार्यक्रम हो गइल, लेकिन कल्पना के समझ में आ गइल होई कि पुलिस हर जगह आयोजक मंडल में ना रही, अउर अगर भोजपुरी में स्टेज शो करे के बा, त जनता के भावना के सम्मान करे के पडी। भोजपुरी के आपन संस्कार अउर गौरवशाली इतिहास रहल बा, जेकर उपेक्षा करे वालन खातिर राह अब ओतना आसान नइखे लउकत। आज जनता इहो बता देहलस कि अब अश्लील गीतन के हर स्तर पर विरोध होई, अउर भोजपुरिया समाज के नवहा लोगन में एह कलंक के धो देवे के जज्बा साफ लउक रहल बाटे। एकरा संगे-संगे ई कार्यक्रम बी. एन. तिवारी जइसन आयोजक लोगन खातिर भी एगो बरियार संदेश छोड गइल कि समाज से खिलाफ जाके अश्लील गीतन के प्रचार के अब ई समाज बर्दास्त ना करी।
कुल मिला के कहल जा सकेला कि एह तरह के विरोध प्रदर्शन का वजह से कल्पना के बहुत दिन ले जमशेदपुर आवत याद रही, अउर जब-जब अश्लीलता के खिलाफ लडाई के बात होई, तब जमशेदपुर के नाम गर्व के साथ लिहल जाई। भोजपुरी में व्याप्त अश्लीलता के विरोध अउर बहिस्कार खातिर अखिल विश्व भोजपुरी विकास मंच, विश्व भोजपुरी सम्मेलन (झारखंड प्रदेश), युवा जागृति मंच अउर कई गो अन्य संस्था बधाई के पात्र बाडी सन। एकरा अलावा हमनी का धन्यवाद दिहल चाहेब जमशेदपुर के जनता के, कल्पना के गुरुर तूडे खातिर, अउर उनका के एह बात के अहसास दिलाये खातिर, कि अश्लीलता के हमनी के समाज में कवनो जगह नइखे। आन्दोलन शुरु हो चुकल बाटे, जनता जाग गइल बिया, अउर एह आन्दोलन के तपिस हर ओह व्यक्ति अउर संस्था के झेले के पडी, जे अश्लीलता के प्रचार-प्रसार करता।


c: text/html

text:
मधुश्रावणी के फकरा (मंत्र-मिथिलावासियों के लिए) जहिया से भेली मन मनारे, विषहरि खसली शंभु भंडारे। कानथि गौरा फोड़ति डाह, हे दाई विषहरि राखू ना...
Thursday, July 16, 2009
Subscribe to: Posts (Atom)
Popular Posts
-
लगावेलू जब लिपिस्टिक, हिले ला आरा डिस्टिक जिला टोप लागेलू, हो जिला टोप लागेलू कमरिया, कमरिया, कमरिया करे लपालप लॉलीपाप लागेलू-2 -----...
-
गायक : मनोज तिवारी मृदुल राग : चैता एलबम : कोयल तोरी बोलिया अरे कोयल तोरी बोली अरे कोयल तोरी बोली मीठी मीठी बोली अरे कोय...
-
गायक : मनोज तिवारी गोरिया नैहर में सपना सजावत रहे एक बरस एक दिनमां बितावत रहे जहिया गौना कें दिनवा बतवली सखी वही दिनवा से हरदी लगावत...
-
गायक : मनोज तिवारी मृदुल अरे बाहरे से बाहर जीजा अरे बाहरे से बाहर हो जीजाजी हो अइह ससुरारी काहे कि दिदिया एहिजे बारी लिखी दिह घरवा क...
-
गायक : भरत शर्मा व्यास लाले रंग सेनुरा बा, लाले रंग पुतरिया हो कि लाले रंगवा ना लाले रंग सेनुरा बा, लाले रंग पुतरिया हो कि लाले रं...
-
मधुश्रावणी के फकरा (मंत्र-मिथिलावासियों के लिए) जहिया से भेली मन मनारे, विषहरि खसली शंभु भंडारे। कानथि गौरा फोड़ति डाह, हे दाई विषहरि राखू ना...
-
गायक : हरिनाथ झा एल्बम : पारंपरिक, मैथिली, भजन, गजल हूं हूं हूं हां हां हां होओ होओ होओ होओ होओ हां हां हां नींन छोडू भैया,जागु भैया...
-
गायिका : शारदा सिन्हा फिल्म/एल्बम : छठ व्रत गीतकार : पारंपरिक, मैथिली डोमिनि बेटी सुप नेेने ठाढ़ छै उग हो सुरूज देव अरग के बेर ह...
-
गायिका : शारदा सिन्हा छठ पूजा व्रत केलवा के पात पर उगे लन सुरुज मल झांके ऊंके केलवा के पात पर उगे लन सुरुज मल झांके ऊंके हो करेलु ...
-
गायक : शारदा सिन्हा एल्बम/फिल्म : मैया के पूजा संगीतकार : पारंपरिक, मैथिली जगदम्बा घर में दियरा बार आइली हे जगतारण घर में दियरा बा...

robotstxt: allowed

filter: keep


text:
भिखारी ठाकुर के जयन्तिओ का दिने सून पड़ल रही उनकर गाँव
भोजपुरी के लोकचितेरा कवि, नाटककार, समाज सुधारक भिखारी ठाकुर के जयंती एह साल उनका गाँवे कवनो समारोह नइखे होखत। पहिला बेर वाराणसी में भिखारी ठाकुर के जयन्ती समारोह आयोजित होखत बा।
भिखारी ठाकुर के जनम सारण जिला के दियरा इलाका के गाँव कुतुबपुर में आजुए का दिने 18 दिसंबर के भइल रहुवे। भोजपुरी नृत्य नाटिका का जरिए सामाजिक सुधार के अलख जगाए वाला एह लोक चितेरा के उनुका सामाजिक योगदान खातिर पद्मश्री सम्मान दीहल गइल रहे।
मशहूर साहित्यकार राहुल सांकृत्यायन का नजर में भिखारी ठाकुर ‘भोजपुरी के अनगढ़ हीरा’ रहलन, दू दर्जन से बेसी नाटकन का माध्यम से भिखारी ठाकुर समाज के अनेके कुरीतियन पर चोट कइले रहलन। उनकर लिखल नाटकन में बिदेसिया, गबर घिचोर, बेटी बेचवा वगैरह खास रहली सँ।
मशहूर नाटककार संजय उपाध्याय भिखारी के ‘बिदेसिया’ के राष्ट्रीय स्तर पर मंचित क के मशहूर भइलन त गायिका कल्पना भिखारी के गीत गाके दुनिया भर में चर्चित भइली। उपन्यासकार संजीव भिखारी ठाकुर के जीवन पर ‘सूत्रधार’ लिखलन त बिहार राष्ट्रभाषा परिषद का तरफ से डॉ वीरेन्द्र नारायण यादव के संपादन में ‘भिखारी ठाकुर रचनावली’ प्रकाशित भइल। पटना में भिखारी ठाकुर पथ बा। अवतार नगर टीसन पर उनुका नाम के बोर्ड लागल बा। छपरा शहर में उनकर मूर्ति उनुका मंडली समेत लागल बा। बाकिर एही भिखारी ठाकुर के गाँव में अबकी कवनो आयोजन नइखे होखत।
हर साल भिखारी ठाकुर जयन्ती पर समारोह करे वाला ललन राय एगो दुर्घटना में घवाहिल भइला का बाद से बीमार बाड़न। भिखारी ठाकुर के गाँव कुतुबपुर गंगा के कटान में पड़े जात बा।
भिखारी ठाकुर के चिन्ता ओहू लोग के नइखे जे भोजपुरी के नाम पर तरह तरह के विश्व भा अखिल भारतीय नाम से संस्था बना के आपन गोटी सेट करे में लागल बाड़ें। बहुते लोग के त भिखारी ठाकुर के नामो से चिढ़ बा कि कतना बड़हन बड़हन पुरनिया साहित्यकारन के अनदेखी क के महज राजनीतिक मकसद से भिखारी ठाकुर के नाम जपल जात बा।


text:
डिजिटल फोटोग्राफी
डिजिटल फोटोग्राफी, फोटोग्राफी क एगो प्रकार ह जवने में फोटो खींचे खातिर इलेक्ट्रॉनिक फोटोडिटेक्टर सरणी युक्त, लेंस की जरिए फोकस करे वाला कैमरा क उपयोग होला, इ पुराना तकनीक की बिल्कुल उलट बा जहाँ फोटो एगो फिल्म पर स्टोर होला। एमें खिंचल फोटो डिजिटल फॉर्मेट में एगो कंप्यूटर फ़ाइल की तौर पर स्टोर कइल जाला जवन आगे की प्रक्रिया जैसे की डिजिटल प्रोसेसिंग, डिजिटल पब्लिशिंग या प्रिंटिंग खातिर तैयार होला।
ए तरह की तकनीक की आगमन तक, तस्वीर प्रकाश की प्रति संवेदनशील फोटो फिल्म और कागज की द्वारा बने, बाद में फोटो के डेवलेप करे खातिर तरल रासायनिक घोल क इस्तेमाल करे के पड़े। डिजिटल तस्वीरन के आम तौर पर कंप्यूटर आधारित फोटोइलेक्ट्रिक और यांत्रिक तकनीक की इस्तेमाल से बनावल जाला, बिना कौनो रासायनिक घोल वाला प्रक्रिया के।
डिजिटल फोटोग्राफी डिजिटल इमेजिंग की कई प्रकार में से एगो ह। एकरी अलावा डिजिटल तस्वीरन के गैर फोटोग्राफिक उपकरण की इस्तेमालो से बनावल जा सकेला, जैसे की कंप्यूटर टोमोग्राफी स्कैनर और रेडियो दूरबीन की उपयोग से। डिजिटल तस्वीरन के अन्य मुद्रित फोटो या फिर निगेटिव क स्कैनिंग क के भी बनावल जा सकेला।
पहिला उपभोक्ता डिजिटल कैमरन क 1990 की दशक में विपणन कइल गईल रहे। पेशेवर धीरे धीरे डिजिटल की तरफ आकर्षित हो गईन स, और उन्हन के एकर लाभ ऐसन समय में मिलल जब नियोक्ता चाहें ग्राहक डिजिटल फाइल्स क माँग करें स, काहें की डिजिटल फ़ाइल पर पारम्परिक तरीका की तुलना में ज्यादा तेज काम होखे।
2007 की शुरुआत में डिजिटल कैमरा सेलफोन में शामिल कइल गइल और बाद की साल में इ पूरी तरह से फ़ैल गईल काहें की इ सोशल मिडिया, ईमेल जैसन सुविधा से जुड़ल रहे।
डिजिटल कैमरा[संपादन]
इतिहास[संपादन]
15 जुलाई 1965 के मंगल ग्रह की पहिला नजदीक से गुजरे वाला अन्तरिक्ष यान मेरिनर -4 की जरिए नासा द्वारा डिजाइन कइल कैमरा से तस्वीर लिहल गईल रहे। एमें ठोस अवस्था वाला सेंसर तत्व क मोजेक के बजाय डिजिटाइज़र आधारित एगो विडियो कैमरा क इस्तेमाल कइल गईल रहे, मगर एके हमनी क डिजिटल कैमरा की तौर पर परिभाषित नाहीं करेनी जा, इ एगो डिजिटल छवि बनवलस जेके मंद गति से धरती प भेजे खातिर एगो टेप पर संग्रहित कइल गईल रहे।[१]
डिजिटल कैमरा की निर्माण क पहिला दर्ज प्रयास 1975 में स्टीवन सैसन जवन ईस्टमैन कोडक में इंजीनियर रह न, उनकी द्वारा कइल गईल रहे।[२][३] इ ओ समय क एगो नया बनल ठोस अवस्था वाला इमेज सेंसर चिप क इस्तेमाल कईन, इ चिप फेयरचाइल्ड सेमीकंडक्टर द्वारा 1973 में विकसित कइल गईल रहे।[४] कैमरा क वजन 8 पाउंड (3.6 किलो) रहे, इ ब्लैक एंड वाइट तस्वीर खिंचले रहे जवन की कैसेट टेप पर संग्रहित कइल गईल। मगर इ प्रोटोटाइप कैमरा खाली एगो तकीनीकी प्रयोग रहे और एकर बनवले क उद्देश्य व्यवसायिक उत्पादन क नाहीं रहे।
पहिला डिजिटल कैमरा जवन की कम्प्यूटरीकृत फ़ाइल के रूप में फोटो रिकॉर्ड कइलस उ संभवतः 1988 के फ़ूजी डी एस-1P रहे, एमें एगो 16 एमबी की आंतरिक मेमोरी कार्ड रहे और डाटा के मेमोरी में स्टोर करे खातिर एमें एगो बैटरी क इस्तेमाल कइल गईल रहे। ए कैमरा क कबो अन्तर्राष्ट्रीय स्तर पर मार्केटिंग नाहीं कइल गईल और एहू बात क पुष्टि नइखे भइल की इ कबो जापान की अंदरों कहीं भेजल गईल होखे। पहली व्यावसायिक रूप से उपलब्ध डिजिटल कैमरा, 1990 क डाईकैम मॉडल 1 रहे; एके लोजीटेक फोटोमेन नामों से बेंचल गईल।[५][६]
संदर्भ[संपादन]
- ↑ "मेरिनर बुध, शुक्र और मंगल ग्रह के लिए"; नासा के तथ्य; पहुँचतिथी 2 August 2012।
- ↑ "कोडक से डिजिटल फोटोग्राफी मील के पत्थर"; फोटोग्राफी इंटरनेशनल में महिलाओं; पहुँचतिथी 17 September 2007।
- ↑ "कोडक ब्लॉग: हम कोई विचार नहीं था"।
- ↑ माइकल आर. पेरेज (2007); फोटोग्राफी के फोकल विश्वकोश (4 संस्करण); फोकल प्रेस; ISBN 0-240-80740-5।
- ↑ "1990"; डीजीकैम हिस्ट्री डॉट कॉम; पहुँचतिथी 17 September 2007।
- ↑ "Dycam मॉडल 1: दुनिया का पहला उपभोक्ता अभी भी डिजिटल कैमरा"; डीजीबार्न कंप्यूटर संग्रहालय।


text:
नेह के पाँती / गोरख पाण्डेय
तूँ हवऽ श्रम के सुरुजवा हो, हम किरिनिया तोहार
तोहरा से भगली बन्हनवा के रतिया
हमरा से हरियर भइली धरतिया
तूँ हवऽ जग के परनवा हो, हम संसरिया तोहार
तूँ हवऽ श्रम के सुरुजवा हो, हम किरिनिया तोहार।
तोहरा से डगरेला जिनगी के पहिया
हमरा से बन-बन उपजेले रहिया
रचना के हवऽ तूँ बसूलवा हो, हम रुखनिया तोहार
तूँ हवऽ श्रम के सुरुजवा हो, हम किरिनिया तोहार।
हमरा के छोडि़के न जइहऽ बिदेसवा
जइहऽ त भूलिहऽ न भेजल सनसवा
तूँ हवऽ नेहिया के पतिया हो, हम अछरिया तोहार
तूँ हवऽ श्रम के सुरुजवा हो, हम किरिनिया तोहार।
तोहरे हथौड़वा से काँपे पूंजीखोरवा
हमरे हँसुअवा से हिले भुंइखोरवा
तूँ हवऽ जूझे के पुकरवा हो, हम तुरहिया तोहार
तूँ हवऽ श्रम के सुरुजवा हो, हम किरिनिया तोहार।
चाहे जहाँ रहऽ जो न मथवा झुकइबऽ
हमरा के हरदम संगे-संगे पइबऽ
तूँ हवऽ मुकुति के धरवा हो, हम लहरिया तोहार
तूँ हवऽ श्रम के सुरुजवा हो, हम किरिनिया तोहार।


text:
हम गंगा माई के किरिया रोजे खाइला
पुन्य भरल माटी के गगरी जब छलकाइला।
हिम के अंचरा दूध भरल, जलधार हऊ गंगा
धरती के माटी खातिर आधार हऊ गंगा,
अमिरित के सागर लहरेला तोहरा गोदी में-
तोहरे कूल कछारन में बिख बरसाइला ।
हरीद्वार में तोहके झंकली लगली भलमानुष,
जात-जात हुगली तक भइली निपटे बनमानुष,
कर्म कुकर्म के कूड़ा कचरा हिय में बा अपने
मन चंगा के खोल ओढ़ि जग के भरमाइला ।
जियले मुअले खइले-पियले बचपन बूढ़ जवानी,
सुरुज देव तुलसी माई के चाही तोहरे पानी
हर-हर गंगे, बम-बम भोले कासी में गूंजेला
बाकिर मनसा पाप न हम आपन धो पाइला ।
हम सभकर आखिन के पानी जरि के भसम भइल
चुल्लू भर पानी में डूबल अनगिन कसम कइल
माई के दुरदसा कपूतन के खेलवाड़ लगे
बेसरमी के खेल खेल सबके गरियाइला ।
पाप धोई तू आंख खोलि द हे गंगा मइया,
वरना अन्हरन के पाछे डूबी लंगड़न क नइया
जिनिगी के बेड़ा के सरगे धाम ले जाए के,
गंगा सुरसति माई दुनो के गोहराइला ।
सौंसे दूनिया में गंगा के नाम पवित्तर बाटे,
पुरखन के तारे खातिर सत्काम चरित्तर बाटे,
एक भगीरथ भाव समझिके तुहू टेघरलू माई,
कलजुग के एहि हाट बइठ, सनि के पटियाइला ।
-कुमार शैलेंद्र
05.11.2013


text:
महाराष्ट्र
महाराष्ट्र भारत के 28 राज्य में से एगो ह। ई के राजधानी मुंबई में स्थित बा। महाराष्ट्र भारत क एगो राज्य ह जवन की भारत की दक्षिण मध्य में स्थित बा। एकर गिनती भारत की सबसे धनी राज्यन में होला। एकर राजधानी मुंबई ह जेके भारत क सबसे बड़ शहर और देश क आर्थिक राजधानी की रूप में भी जानल जाला। और एइजा क पुणे शहर के भी भारत की बड़ा महानगरन में गिनल जाला।
महाराष्ट्र क जनसंख्या सन 2011 में 11,23,72,972 रहे, विश्व में सिर्फ़ ग्यारह ऐसन देश बान स जेकर जनसंख्या महाराष्ट्र से ज़्यादा बा। ए राज्य क निर्माण 1 मई 1960 के मराठी भाषी लोगन की माँग पर कईल गईल रहे। एइजा मराठी ज्यादा बोलल जाला। पुणे, औरंगाबाद, कोल्हापूर, नाशिक और नागपुर महाराष्ट्र क अन्य मुख्य शहर हंव स।
प्राचीन और मध्यकालीन महाराष्ट्र में सतावना वंश, राष्ट्रकूट वंश, पश्चिमी चालुक्य, मुगल और मराठा साम्राज्य भी शामिल रह न स। 1,18,809 वर्ग मील (3,07,710 किमी) में फैलल, इ राज्य अरब सागर और कर्नाटक, तेलंगाना, गोवा, गुजरात, छत्तीसगढ़, मध्य प्रदेश और दादरा और नगर हवेली से पश्चिम की तरफ बा। राज्य क प्रमुख नदी गोदावरी और कृष्णा हई स। महाराष्ट्र, मध्य प्रदेश और गुजरात की बीच सीमा की निकट नर्मदा और ताप्ती नदी प्रवाहित होली स। महाराष्ट्र भारत में दूसरा सबसे शहरीकृत राज्य ह।[६] राज्य में पंढरपुर, देहु और आलंदी, शेगांव सहित कईगो लोकप्रिय हिंदू तीर्थस्थल बान स। भारत और अन्य हिस्सन से तीर्थयात्री लोगन के आकर्षित करे वाला अन्य स्थान में नांदेड़ में हजूर साहिब गुरुद्वारा, शिर्डी में साई बाबा मंदिर और नागपुर में दीक्षाभूमि शामिल बा।
महाराष्ट्र सबसे धनी और भारत की सबसे विकसित राज्यन में से एगो ह, जवन देश की औद्योगिक उत्पादन क 25% और एकर जीडीपी (2010-11) में 23.2% योगदान देला।[७]
संदर्भ[संपादन]
- ↑ "census of india"; Census of India, 2011; Government of India; 31 March 2011; ओरिजिनल से 3 April 2011 के पुरालेखित; पहुँचतिथी 6 April 2011.
- ↑ "Sex ratio of Maharashtra"; Census of India; पहुँचतिथी 27 February 2014.
- ↑ "Trivia"; Maharashtra Tourism; Government of Maharashtra; पहुँचतिथी 16 July 2007.
- ↑ "The Maharashtra Official Languages Act, 1964"; Bombay High Court; पहुँचतिथी 2 April 2015.
- ↑ The Bombay Reorganisation Act 1960; पहुँचतिथी May 2015.
- ↑ "Most urbanised state"; The Times of India; 20 July 2011; पहुँचतिथी 24 January 2014.
- ↑ "India's top 25 states with highest GDP"; Rediff.com; ओरिजिनल से पुरालेखित 12 December 2013 के; पहुँचतिथी 28 August 2014.


text:
जब-जब होली के बेला आवेला, हमके अपना लइकाईं में गाँव में बितावल होली के पल ईयाद आ जाला। ई शब्दवे सुनके हमके अपना गाँव-टोला के ईयाद से हमार मन भर जाला। ओह बेरा ईयाद जीभ पर लेमचूस बन के जीभ […]
Blog Archives
महेंदर मिसिर विशेषांक
बरतमान अपनी अतीत पाँव पर खड़ा रहेला अउरी भविष्य खाती जमीन बनावेला। ई बात सभका खाती बरोबरे सही बा। ऊ आदिमी होखे भा साहित्य। साहित्य कऽ विकास में समाज अउरी पुरनियन कऽ जोगदान ओतने बरिआर बा जेतन
बिहार कऽ इतिहास
बिहार के महातम ना केवल अभिए बल्कि बहुत पहिले से हवे। प्राचीन भारत में लगभग ४७५ ई. तक यानि गुप्त वंश तक जेतना भी राजा भईलन उनकर बिहारे एगो राज्य रहल औरी जवन अपना ओर सभेके लुभवलस। एकर प्रमाण उ […
पूर्वोत्तर आ उत्तर भारतीय भाषा के प्रतिनिधि लेखकन के सम्मिलन में भोजपुरी
सरकार आ संसद में मातृभाषा भोजपुरी के मान मान्यता मिले एकरा से पहिले देश के साहित्य अकादमी आ भाषा साहित्य से जुड़ल अउर बड़ संस्था भोजपुरी के मान मान्यता दें से। उछाह भरे वाली खबर ई बा कि धीरे ध
पॉलीवुड सिने सफर
पॉलीवुड सिनेमा (भोजपुरी फिल्म) में 16 फरवरी का दिन महत्वपूर्ण क्यों है? उतरः- 16 फरवरी 1962 को भोजपुरी भाषा की पहली फिल्म ‘गंगा मइया तोहे पियरी चढ़ैबो’ का पटना के ऐतिहासिक शहीद स्मारक पर मुहूर्त संप
भारत के सिरमउर ह सारण
सारण भारत के सबसे प्राचीनतम प्रशासनिक केंद्रन में एक रहल बा। चाहे मुगल काल होखे भा विलायती हुकूमत. आजादी के लड़ाई में भी एकर जोड़ नइखे। सब काल खंडन में सारण के परचम लहरात रहल बा। एकरा माटी में
हमरा टोला के बँसवार
हमार टोला तऽ रहे नन्हींचुक बाकीर संपन्न्ता से परिपूर्ण। पक्का मकान के नाम पर राजकीय प्राथमिक विद्यालय के दूगो कमरा बाद में बनल। ओकरा बाद सबके घर बाँस, खर, कोईन, बाती के। माने सगरो गाँव फूस के।
भिखारी ठाकुर के जयन्तिओ का दिने सून पड़ल रही उनकर गाँव
भोजपुरी के लोकचितेरा कवि, नाटककार, समाज सुधारक भिखारी ठाकुर के जयंती एह साल उनका गाँवे कवनो समारोह नइखे होखत। पहिला बेर वाराणसी में भिखारी ठाकुर के जयन्ती समारोह आयोजित होखत बा। भिखारी ठाकु
‘विश्व’ भोजपुरी सम्मेलन के ‘बड़हन’ आयोजन खटाई में
परधानी चुनाव का दौरान गाँव पर भोजपुरी पत्रिका पाती के संपादक डा. अशोक द्विवेदी से भइल मुलाकात में काशी हिन्दू विश्वविद्यालय के प्रोफेसर डा. अवधेश प्रधान बतवलन कि मारीशस यात्रा का दौरान यूपी
प्रकृति आ लोक-जीवन
लोक-जीवन में आदमी के सगरो क्रिया-कलाप धार्मिकता से जुड़ल मिलेला। आदमी एह के कारन कुछू बुझेऽ। चाहे अपना पुरखा-पुरनिया के अशिक्षा आ चाहे आदमी के साथे प्रकृति के चमत्कारपूर्ण व्यवहार। भारतीय द


text:
कहवा चली गइलू बेटी हमार हो अँखिया से ओझल हो गइलू दुखवा देइके माई बाप ,भाई बहिन के रोअत छोड़िके । सन 2012 अब त जा रहल बा हमरा तोहरा से ना मिले के संदेशवा दे के। काईसन निठुर रे सन 2012 रे हमार बेटी के निगल गइले रे। अब हम कइसे रतिया दिनिया काटब रे। हमार त करेजवा अइठ के चल गइलू हो। हम अपना के कइसे ढाढ़स बधाई हो। तोहार तो कबनों कसूर ना रहे। नियति के काल तोहारा के खा गईल।
बेटी हो हमारा अपन कोख पर नाज बा कि तू दरिंदन से खूब लड्लू । तू त मर गइलू लेकिन ऊ दरिंदवन सब फांसी मांगत बाड़न स । डरे उ सबहन के हालत खराब । जेल मे कैदियों सबसे पीटातारन स । कुकर्म करे समय त अपना के सबसे ताकतवर समझत रहन स । अब काहे डर लगल बा।
हमार आंखि से गंगा-जमुना बहरहल बा लेकिन तू हमार बेटी हऊ एहसे हमारा कौवनों तरह के शरमीनदी नइखे । आज तोहरा वास्ते पूरा भारत वर्ष मे बलात्कार करे वालन के विरुद्ध कारवाई हो रहल बा। तोहार सहादत बेजा ना जाई तोहार कुर्बानी बेकार न होई देश भर तोहरा साथे बाटे। अब समाज के बदले के पड़ी ।औरत के इज्जत आऊर सम्मान त देवे के ही पड़ी। समाज बदली। परमात्मा सृष्टि के रचना औरत आऊर मर्द के द्वारा ही करवावे के खातिर संसार के रचना कइले बाड़न। न कि बलात्कार के खातिर। दिमाग के विकृति के कारण ही त लोग इ सब काण्ड कर देवलन। इंका के ठीक करे के समाज मे चेतना लावे की चाही। हमरा अब कौवनों डर नइखे । बेटी हमार बहादुर रहन हिया। हम अपना बेटी के संस्कार दे ले रही।
हमार आंखि के लोर चूअल अब तब ही बंद हो जब कन्या भ्रूण -हत्या ना होई। सरकार,देश,समाज,परिवार के अब इहे दृढ़ संकल्प लेवे की पड़ी। तब हम समझब की हमार बेटी फिर से हमार कोख मे पल रहल बिया?हम तोहरा के बिदा नइखी कइले। तू त देश के बेटी हऊ। तू त युवा वर्ग के अंदर संस्कार आऊर संस्कृति के मशाल जला देहलू। तोहरा के पूरा देश के तरफ से नमन आऊर श्रद्धांजली।
जब हमनी के बी ए मे हिन्दी के किताब-'राजतिलक' मे एगो पढ़ले रही ऊ लिख रहल बानी -"राजा की वास्तविक शक्ति जनपद के विश्वास मे होती है न कि,शस्त्रागार मे होती है। "
दिल्ली पुलिस के लोग प्रशासक वर्ग मे कहावे ला लेकिन केतना बड़का दुर्भाग्य बा कि ऊ लोग जनता के साथे बातचीत के माध्यम या संवाद के माध्यम से कोईयो काम ना करवा सकल हा। का हर बतिया के ऐके को जबाब बा लाठी मार दे। लाठी के आगे भूतवों भाग जाई ।' रामायण '-'महाभारत' मे पहिले दूनों पक्ष के बीच मे संवाद भइल बाटे ओकरा बाद । लड़ाई भइल बा। लेकिन आज नयका युग त कलयुग बा। जाड़ा के दिन जे तरह से पानी के फुहार से आऊर लाठी से मार-मार के परदरशंनकारी के भगावल गईल हा का इहे उचित बा। लोगन के जुड़े के कारण मोबाइल के क्रान्ति काही या इलेक्ट्रानिक क्रान्ति थोड़े ही देरी हजारों लोग एक दूसरा के साथ बाटे भले ही एकरा म नेतृत्व के अभाव होखे। पर एकता त दिखाई दे रहल बा।
जनता के गोसा त सोलह दिसंबर के घटना ही नईखे,सरकारी तंत्र के असंवेदनशील आऊर गैर जबाब देही भी बाटे । न त आज के प्रशासन मे भीड़ से निबटे के केईओ कुशलता बाटे, खाली लाठी देखावे लन जनता ऐही से ना सड़क पर उतर ल हिया। कोछो जनता त गोसाई रहे ओकरा त भवानात्मक संतबना चाहीत रहे। सत्ता पर काबिज लोग के ओह घड़ी काम रहे उन लोगन के संतव्ना देवे। कुछ राजद्रोही लोग भीड़ के ऊकसवा देवे लन कि देश मे गृह-युद्ध हो जाये। कालेज -स्कूल के बच्चन के बुद्धि केतना होला। बेचारा सब पीट गईलन। चूके कारवाई ठीक तरह से ना भाईल हा एह से इतना भीड़ जूट गईल आऊर हंगामा होई गईल। संवाद के माध्यम से सब काम हो जाईत न पानी के फुहार से आऊर ना लाठी से। प्यार मोहब्बत से सब काम हो सकत। भवानात्मक रूप से। संवाद के जरिये से ही अंगुलीमाल जईसन डाकू के हृदय परिवर्तन हो गईल ।
संवाद के बिना ही त कुछ लोग मर जाता दूनो तरफ के लोगन के तकलीफ बा। वोट लेवे के बारी त राजनीतिक लोग घरे परे हाथ जोड़ के घूमेला। का एक घड़ी जब देस मे अइसन स्थिति बाटे त उन लोगन के मुंह काहे बंद बा। ऊ लोग के नेतृत्व करके चाही राजनीतिक नेतृत्व होवे चाही। खाली कुर्सी चाही। देश तो आपन बा -जाति धर्म मे त ना बाटे के चाही। सभे राजनीतिक दल के अपील करे के चाही की अइसन घड़ी मे शांति बनावे चाही। ना त दुश्मन हावी हो जाई। देश के कुछ गद्दार यही चाह रहल बा। लड़ाई लगा के आपन उल्लू सीधा कर रहल बा। आज के संदर्भ मे जेतना कांड हो रहल बा। सब संवाद के अभाव के कारण ही बा। एगो त जेनरेशन गैप हो गईल बा। माहतारी बाप के बाल बच्चा से कोईओ मतलब नई खे । पैसा आऊर पैसा कमाए के धुन लागल बाटे।
दादी -नानी के किस्सा कहानी खत्म हो गईल बा। लॉरी त न जाने कहअवा छूट गईल बा। एकरा मे बहुत बड़ा संदेश रहे जे छोट बच्चा के दिमाग के अन्तर्मन पर पडत रहे । अंजाने मे ही चरित निर्माण भी धीरे-धीरे होत रहे। आज के बच्चा भूखे रोअत रोअत सुत जाला । महतारी बाप काम पर से लौटिए तवे तक बचवा सिसकते-सुबकते सुत जाला। न ओकरा पास प्यार बाटे न संवाद बाटे न केहु के गोदी बाटे । सही रास्ता दिखावे वाला कोई नईखे । बरगर-पिज्जा खा आऊर जिय। कोई ओ कहबा जा रहल बा कोई ओ मतलबे नई खे । हाय पइसा पइसा।
आज के युग मे फिर से दादी नानी के युग के आव्हान करे के चाहि। फिर से दादी- नानी के किस्सा-कहानी के माध्यम से नीति आऊर नैतिक शिक्षा के जमाना लौट आई ,अपराध रुकी । बड़ा-बूढ़ा समझ आऊर नजर के बात करीहे। आज फिर वही गोदी लौटिके बच्चन के चाही। आधुनिक सिनेमा ,आर्केस्ट्रा गाना के कम करके फिर से पुरनका सिनेमा के लावे के चाही। जइसे -प्यासा,चित्रलेखा,दो आँखें बारह हाथ,हकीकत,जाग्रति,दुश्मन जइसन सिनेमा देखावे के चाही। नुक्कड़ नाटक के माध्यम से भी जनता मे जाग्रति फेलावे के चाही । सम्राट अशोक के भी त हृदय परिवर्तन हो गईल रहे। त फिर हर इंसान मे इंसान बनावे के नजरिया होखे के चाही। एक गो गाना बाटे-"इंसान की औलाद हो इंसान बनो ,न हिन्दू बनो न मुसलमान बनो"।
शरीर के खातिर खाना पानी चाही । त मन-आत्मा के खातिर भी त संस्कार रूपी भोजन देवे के चाही । ई कर्तव्य देशवासी,समाज,घर-परिवार,अड़ौसी-पड़ौसी के बाटे। गलत शिक्षा के कारण ही सब दूरगुन फेलल बाटे। आई हम सभे इहे दृढ़ संकल्प लीही की संवाद के माध्यम से लोग के बदले के कोशिश करब।
का कहीं हमरा त बुझाते नइखे । एगो शास्त्री जी जिंनकर नाम श्री राम रत्न बाटे। अब उनका से मिलले हमरा पाँच छह साल हो गईल बा। ऊ हमरा के 'बिटिया' क़हत रहन। हमारा घरे ज्योतिषी सलाह लेवे के खातिर आवत रहले कि कौवन दिन से प्रोग्राम रखी की सात दिन के प्रवचन ठीक से ठीक चल सके कवनों विघ्न त ना होवे। हमार पति से पूछे आवत रहवन एहि से जान पहचान हो गईल रहे ।
उन कर बात हमारा जेहन मे बार-बार उठ रहल बा आज जे ई सब कांड हो रहल बा। उ क़हत रहलन कि महिला मे बाइलोजिकल अंतर नइखे भावना के अंतर बाटे कि ऊ महतारी,बहिन, भुआ ,दादी,अम्मा,नानी,काकी,बीबी,बेटी के नाम से जानल जा ला। अगर भावना खत्म हो गईल त सब खत्म हो गईल । भावना के चलते ही त आँख के पर्दा बाटे ना त सब खत्म।
दिल्ली मे जे कांड हो गईल हा ओकर त सीधा संबंध भावना के खत्म हो गईला के कारण ही बा। दिल्ली का दुनिया के हर कोना मे आज बलात्कार हो रहल बा। लड़की के घरे से निकलल मोसकिल हो गईल बा। एक तरफ त तरक्की एतना हो गईल बा कि लड़का -लड़की बराबर बा। संविधान मे भी संशोधन करे के खातिर आवाज उठ रहल बा। पर संस्कार कहाँ कोई अपना घर पर दे रहल बा। संस्कृति संस्कार के बात खाली भाषण बाजी ,समाचार पत्र,लेख,ब्लाग,अउर मीडिया मे बतावल जा ला।परंतु घरे पर अपना बेटा के कोई कुछ कहे ला कि तुअ गलत काम मत करीह । (बेटा हव सब ठीक बा रात बिरात आव जा कुछ भी करब तोरा मे कोई दोष नइखे तु त कुलदीपक हव )। गलत व्यवहार आउर नीति के कारण पुरुष वर्ग महिला वर्ग पर हावि बा। समझदारी के बात आजकल गार्जियन लोगन के बतावे के चाही । कवन गलती बा इहों बतावे के चाही। रेप -रेप सुन रहल बा आज के लोग रेप के उल्ट के पढि परे-परे हो जाई । एकरा मे कौनों दुर्घटना न होई। आज कल हमनी के देखेली कि पढे वाला लडिका लड़किन सब एक दूसरे के हाथ हाथ डालते जा रहल बा लोग एक दूसरे के कांधा पर थपकी दे रहल बा ।दुनिया देख रहल बा का इहे मार्यादा बा।का बच्चा का बूढ़ा सब देख रहल बा ,इहे जमाना आ गईल बा। आज कल हटे-हटे के जगह पर सटे-सटे हो गईल बा। त दुर्घटना त होना ही बा। तरक्की के जमाना बा। कोई कुछ नइखे कह सकत। कहब त पीटा जईब ।
ऐतना होई के बावजूद भी बलात्कार जइसन घटना ना हो के चाही। कुत्ता जइसन हड्डी पर टूट पड़े ला। तू उहे हव का? तू त इंसान हव । मानव होवे के तनिक गुमान करअ ।
हमरा घरे के सामने भागवत हो रहल बा। कवनो औरत सुंदर देखे मे लागतिआत त लोग घूर-घूर के ओकरा के देखे लागे ला। का पब्लिक के भगवान मे मन लागेला कि इहे सब कुलही देखे मे मन लागेला । पूजा करत लोग के ध्यान कहीं आउर बा। आऊर त आऊर भगवान के चरितर हनन कि कृष्ण भगवान गोपीन के कपड़ा लेके कदम के पेड़ पर चढ़ि गईलन नदी से गोपी तू लोग बाहर निकल तबे कपड़ा दे हव । जरा सोंची कि भावना आऊर भगवान के ऐतना नीचे गिरावट। हम त पूजा-पाठ मे न जाईला एक तरह से बहिष्कार। हर जगह नारी के साथे अइसन व्यवहार बा तनि सोची। समझे के काम बा अपन-अपन घर के सुधारी तब ही जन-कल्याण बा। महिला के उद्धार बा। हल्ला हंगामा से का होई जे कर इज्ज़त लुट गइल का वापस आई?भगवान से प्रार्थना करी कि ई लोगन के तबीयत जल्दी से जल्दी ठीक हो जाए।आऊर समाज मे ए तरह के लोगन के साथ सामान्य व्यवहार होए। आज के संदर्भ मे जरूरत बा अपना घर के व्यवहार आऊर वातावरन बनावे कि टी वी ,विदेशी कल्चर आऊर कंप्यूटर से काम ना चली। व्यवहार से घर समाज चली। देश भी बनी।
महतारी ,बाप ,गुरु आऊर समाज के ईहे कर्तव्य बा लड़का- लड़की के सही शिक्षा दिहल जाए। तब ई सब घटना पर रोक लगी।
कुछ लोग अपने को बड़ा मानते हैं ।
श्रवण कुमार को सब लोग जानते हैं।
सारे लोग उस पुत्र का लोहा मानते हैं।
यह सब लोग जानते हैं।
इनको किस्सा-कहानियाँ मानते हैं।
आज कल लोग ऐसा करना नहीं जानते हैं।
तभी तो वृद्धाश्रम ,बूढ़े लोग जाने को मानते हैं।
हर कोई बूढ़ा होता ,क्या लोग नहीं जानते हैं।
संसार एक रहट है,क्या लोग नहीं मानते हैं।
हर सुबह के बाद शाम होती है,
क्या लोग नहीं जानते हैं।
पर अपने को सब बड़ा ही मानते है।
आना-जाना है,सब जानते हैं।
सब मिट्टी है,सब मानते हैं।
यह सब लोग जानते हैं।
परंतु अच्छी सीख नहीं मानते हैं।
बाद मे पछताना जानते हैं।
अच्छे कर्म होते हैं मानते हैं।
पर उन्हें करना नहीं जानते हैं।
कुछ लोग दूसरों को आंधी मे उड़ाना सही मानते हैं।
कुछ लोग दूसरों को लोहे का चना चबवाना जानते हैं।
भोरे भोर आज अखबार मे ई समाचार पढ़ के इतना अच्छा लागल हा कि डरबन सम्मेलन मे हिस्सा लेवे खातिर मइला ढोवे वाली महिला राजस्थान के अलवर ज़िला के ऊषा आऊर रजनी आऊर ज़िला टोंक के डाली परवाना के नाम तय करल गईल बा। ई लोग विश्व शौचालय सम्मेलन मे हिस्सा लिहें। गैर सरकारी संगठन 'सुलभ इन्टरनेशनल' के विनदेश्वरी पाठक के अगुआई मे हो रहल बा । दिसंबर के पहिलका हफ्ता मे सम्मेलन मे ई बतावल जाई कि शौचालय के नयका तकनीकी का बा आऊर मैला ढोवे के खतम करे पर चर्चा होई। पाठक जी के अनुसार ई महिला लोगन माथा पर से मैला ढोवे के काम से मुक्त करावल गईल बा आऊर पाँच दिन के सम्मेलन मे भाग लेवे के बाद डरबन मे जइहे जहवां पर एक सदी पहले महात्मा गांधी ठहरल रहन ओहे ले जाईल जाई । सुलभ के अनुसार ई महिला लोगन के ई काम से मुक्ति मिल गईल बा आउर ई लोगन के जीवन यापन करे खातिर रोजगार के रूप मे अचार,पापड़ ,बड़ी,आऊर नूडुल्स बना के काम करके आजीविका चल रहल बा। पाठक जी के अनुसार ई तरह के वंचित महिला लोग के समाज के मुख्य धारा से जोड़ कर के उनका भीतर सम्मान से जिये के भावना जाग्रत करे के बा। ई सभ्य समाज समाज मे आज भी मैला ढोवे जईसन शर्मनाक कुप्रथा के खतम करना बहुत ज़रूरी बा। काहे कि आपन गंदगी दूसरा से उठवाना कहाँ तक वाजिब बा। ज़रा सोंची । का रऊरा दूसर के गंदगी उठाई ब ? मानव के विवेक शील प्राणी काहल जा ला। का ए ही विवेकशीलता के परिचय बा?हम सब लोगन से पूछत बानी । इ आपन समाज के का हो गईल बा?


text:
Friday, September 23, 2011
मिसरी से भी मिठ हऊए भोजपुरी..
मिसरी से भी मिठ हऊए भोजपुरी,
एक बार फिर से बोल के त देख|
सोच जन ऐ मोरा चाचा भाई भउजी,
एक बार फिर से बोल के त देख|
बहत बाटे हवा,
गमछीयाँ लहरा के फिर से त देख|
बाध के मथवा पर पगरीयाँ,
अऐनक मे फिर से मुँह त निरेख|
शहर मे जब से आईल बाड,
कबो फिर से गाँव के याद करके त देख|
पडल बाटे जेवन याद पर धुर,
ओकरा के कबो फिर से हटा के त देख|
भोजपुरी बतीयावे मे लाज काहे लागत बा,
फिर से भोजपुरी मे बतीया के त देख|
मौसम अब आईल बाटे,
भोजपुरी के सम्मान दिलावे खाती|
दु कदम जय भोजपुरी के सगे चल कंधा से कंधा मिलाइ के त देख
हमके आशा ना पुरा विश्वास बा कि रउआ लोग जरूर आईम जा
रउआ लोग के स्वागत बा
Subscribe to: Posts (Atom)


text:
एसिड अटैक : (एसिड प्रहार वा तेजाब प्रहार ) : फर्स्ट ऐड आ बचाव
आइतबार के सुबह काठमांडू के बसंतपुर के टयूसन करत बेर एक अज्ञात ब्यक्ति से दुगो बिद्यार्थी संगीता थापा मगर आ भीमा बस्नेत पर एसिड (तेजाब ) प्रहार भईल रहे I एसिड प्रहार केकरो पर होखो जवन कारन से भी होखो माकिर यी मानवीय सभ्यता के सबसे निक्रिस्ट आ तुक्छ ब्यवहार हँ I एकर दोषी के कड़ा सजाय होखेके ही चाही I एसिड अटैक के पीड़ित के ब्याक्तिगत से भी जादे सरकारी स्तर पर देखेके चाही आ पीड़ित के स्वस्थ्य खर्च राज्य सरकारके उठावेके चाही काहेकी एक रिपोर्ट अनुसार एसिड अटैक सामान्य घटना ना हँ , एकरा के पूर्ण रूपसे रोक सकल जाता काहेकी रिपोर्ट में कहल गईल अनुसार तेजाब व एसिड देश व राज्य में केतना आसानी से उपलग्ब्ध बा वोकरे मुताबिक ऐसन घटना भी घटेला I मतलब जवान देश में बहुते आसानी से एसिड मिलेला वो देश में एसिड अटैक के घटना जादे बा जैसे की इंडिया , पाकिस्तान, बांग्लादेश आदि I मतलब साफ बा सरकार एसिड के बेच बिखान में जादा कड़ाई करो त एसन घटना के रोक सकल जाता I वोहिसे एसन घटना के जिम्मेवारी सरकार के भी हँ I वोइसे भी नेपाल में सरकारी धुकुटी से करोडो खर्च करके नेता लोग अपन स्वस्थ्य उपचार करा सकत बा त एसिड अटैक के पीड़ित कहेना ?
चली एसिड अटैक के बारेमे कुछ चर्चा कईल जाये –
१. अटैक भईला पर –
एसिड अटैक भईला पर का करके चाही –
– सबसे पाहिले त अगर कौनो ब्यक्ति अपरिचित बा आ कुछ भी अपन वोर फेकेके कोसिस करत बा आ अपना कुछ ख़राब महसूस होता त तुरुन्त अपने जोर जोर से चिल्लाई … चिल्लाहट से आस पास के लोग के ध्यान अपन और होजाई आ संकस्पद ब्यक्ति घबरा के भाग भी सकेला I
– अगर एतना कईला पर भी एसिड अपने के सरीर के कौनो भी हिस्सा में पड़ जाता त जेतना जल्दी हो सके पानी के पास जाई आ तुरुन्त कम से कम आधा घंटा तक पानी से धोवत रही I
– जेतना ठंडा पानी होखे वोटने किफायती बा ..आइस के पानी भी प्रयोग कर सकत बानी
– पानी नइखे आ पासमे दुध भी बा ता दूध के प्रयोग भी कर सकत बनी तब तक जब तक अपने पानी उपलब्ध नइखे होजात I
– कवनो भी केमिकल जवन छारिय (basic in nature ) बा वोकर प्रयोग कर सकत बनी जैसे की — sodium hydroxide (एकॉस्टिक सोडा ) जवन की किराना दोकान से मिल सकेला ..घर में रखी
– gelusil or any such syrup जैसन दावा लगा सकत बनी
– ना कुछु मिलल त घरमे white टूथपेस्ट होई वोकरा के लगा सकत बानी ..
२. याद रहे – एसिड अटैक में दौड़ के अस्पताल में जाये के जल्दबाजी ना करी I काहेकी अस्पताल में जाएके समय तक एसिड अपने के बहुते घातक साबित होसकता I जेतना जल्दी होखे वोतना जल्दी एसिड के पानी से निकलेके (dilute) कोसिस करी I एसिड शरीर पर जलन पैदा करेला जैसे की शरीर आगि में जलत होखे I वोहिसे अस्पताल जाये से पहले अच्छा से पानी में साफ करली I
३. रोकथाम – क़ानूनी कडा सजा
– एसिड के बितरण में कड़ा निगरानी आ सिर्फ औपचारिक बितरण , ब्याक्तिगत बितरण पर पूर्ण रोक I
– मास्क लगावेके आदत भी एक कारगर बचाव के रूप में लेहल जा सकेला काहेकी एसिड अटैक में जादा तर मुह (अनुहार ) ही सबसे पहिला टारगेट रहेला I
– महिला अपन सावधानी अपनाई, अपरिचित ब्यक्ति से परहेज आ संकापद ब्यक्ति के बारे मे पारिवारिक जानकारी दी ई सबसे उचित सब्धानी हँ I
ई त होगेल अटैक भईला पर के कदम अब तनिक एसिडअटैक के बारेमे जानल जाय –
३. इतिहास एसिड अटैक के –
एसिड अटैक १८ सताप्दी से भी पहिले से जानकारी में बा I एकर प्रयोग सबसे पहिले फ्रांस में भईल रहे I यूरोप होते हुए एसिड अटैक बिषेस रुपसे दक्षिण एशिया में अपन जड़ बनवले बा I सबसे पहिला एसिड अटैक जवन की रिकार्डेड रहे वू भईल १९६७ में बांग्लादेश में I वोकर बाद इंडिया (१९८२ ) आ कम्बोडिया (१९९३ )
– जानि टॉप दस देश जहा सबसे जादे एसिड अटैक भईल बा –
१. बांग्लादेश २. इंडिया ३. कम्बोडिया ४. पाकिस्तान ५. वियतनाम ६. चाइना ७. केन्या ८. साउथ अफ्रीका ९. अफगानिस्तान १०. यूनाइटेड किंगडम
खाली अकेले बांग्लादेश ३७४० से जादे एसिड अत्तक भईल बा १९९३ से अब तकI ७७० केस रिकॉर्ड कैल गेल रहे २०१० – २०१४ के बिच में I
४. केमिकल – एसिड अटैक में खास तरह से जलन पैदा करेवाला केमिकल के प्रयोग कैल जाला जैसे की – सुल्फुरिक एसिड , नाइट्रिक एसिड आ हाइड्रोक्लोरिक एसिड भी बा माकिर हाइड्रोक्लोरिक एसिड बाकि के तुलना में कम प्रयोग होला कहे की कम इफ़ेक्टिभ होला ..
५. एसिड अटैक कहा तक घातक हो सकेला – एसिड अटैक बहुते घातक सिद्ध हो सकेला I प्रमुख रूपसे देखल गाईल बा की एकर प्रयोग पीड़ित के रूप रंग (संदर्य ) बिगारे लाए कईल जला I एकर प्रभाव एसिड के कंसंट्रेशन पर निर्भर करेला साथै केतना समय से कॉन्टैक्ट में बा आ केतना जल्दी neutralized कईल ह पानी से, यी सभे पर एकर असर निर्भर परेला I सबसे पहिले एसिड जहा पडल वहा के स्किन खाजाला I छाला सहित केश आख ओठ नाक सारा सूरत बिगड़ सकेला I आपने के बहोत दिन तक प्लास्टिक सल्यक्रिया करावेके पड़ सकत बा आ मनोबैज्ञानिक सल्लाह त चहबे करी I
६. एसिड अटैक के कारन – एसिड अटैक के कारन में सबसे बड़का कारन हँ – ब्याक्तिगत रिसिबी, चाहे उ प्यार के धोखा होखे या शादी तुटला पर होखे या दहेज़ के चलते भी होसकेला I पर्सनल ईगो भी एक प्रमुख कारण हँ I
रोचक घटना – जादा तर लोग सोचेला कि एसिड अटैक पुरुष महिला पर करेला मगर १९९६ में पाकिस्तान के कराची में एक घटना भईल जवन की यी सोच से उल्टा रहे I एक महिला एक पुरुष पर एसिड अटैक कईलस सिर्फ यह वजह से की वू पुरुष अपन पुर्ब पत्नी के तलाख ना देलख कहल समय के मुताबिक I
७. अंत में एक बात दिमाग में राखी की दोसर आतैक जैसन जल्दबाजी में अस्पताल में जाएके ना कोसिस करी ..अगर एसिड अटैक हो भी जाता त पहिले ठंडा पानी से आधा घंटा तक सफा पानी से साफ करी आ तब नजदीकी अस्पताल में जाई , बर्न सेंटर वाला अस्पताल जादा बेहतर रही I


text:
भोजपुरी के संवैधानिक मान्यता के सवाल
विश्वभाषा भोजपुरी आज संसार में १३ करोड़ लोग के भाषा बा । भारत, नेपाल, मॉरीशस, फिजी, सुरिनाम, गोयना, टुबैगो, दक्षिण अफ्रिका, अष्ट्रेलिया, म्यान्मार, बंगलादेश, पाकिस्तान, अरब, अमेरिका आ यूरोप के कैयन देशन में भोजपुरिया लोग के बसोबास बा । हँ, एकर उद्गम के रूप में भारत आ नेपाले बा। एकरा बाद राज्य संचालन के हिसाब से मॉरीशस में भोजपुरिए लोग के शासन बा । फिजी में भी एक बेर महेंद्र चौधरी के सरकार बनल रहे बाकिर ओतहाँ के आदिवासियन के विरोध का सामने टिके ना सकल । एकरा बादो संवैधानिक रूप से मान्यता के जहाँ तक सवाल बा, ऊ अभी तक एकरा नेपाले में नसीब भइल बा । हँ, बेहवार में नेपाले में ई सर्वाधिक उपेक्षा के शिकार बा ।
जहाँ तक शिक्षा के सवाल बा, नेपाल में प्राथमिक आ माध्यमिक स्तर पर एकर पाठ्यक्रम, पाठ्यपुस्तक आ सहायक सामग्री सहित अनौपचारिक शिक्षा में भी आपन पहुँच बना चुकल बा । भारत में उच्च माध्यमिक शिक्षा परिषद् आ विश्वविद्यालयन में ई स्थापित हो चुकल बा । मॉरीशस में शिक्षा मंत्रालय के तहत भोजपुरी के एगो विशेष निकाय के जरिए ही पाठ्यक्रम में सामिल करेके काम हो रहल बा । संचार माध्यम में नेपाल, भारत आ मॉरीशस में भोजपुरी सामिल बा । बाकिर नेपाल के अलावा एकरा अभी तक संवैधानिक मान्यता नइखे मिल पावल । हँ, अमेरिका में स्थानीय स्तर पर भोजपुरी में बनल कागजात के मान्यता मिलल बात अभीओतहाँ के भोजपुरियन के लेख-रचना के माध्यम से जानकारी में आ रहल बा । नेपाल के अंतरिम संविधान के धारा ५ में नेपाल के समूचा भाषा के राष्ट्रभाषा के मान्यता बा आ स्थानीय स्तर पर ओह सब में सरकारी कामकाज के वैध भी मानल गइल बा । भारत में संविधान के आठवाँ अनुसूची में सामिल भाषा के संवैधानिक मान्यता देहल मानल जाला । अभी एकरा खातिर ओतहाँ जोर-सोर से आंदोलन जारी बा । एतने ना, महाभोजपुर प्रांत निर्माण के बात भी उठ रहल बा । बाकिर एने फेसबुक संजाल आदि-इत्यादि के माध्यम से कुछ मित्र लोग के बात आ रहल बा कि संवैधानिक मान्यता खातिर हो रहल संघर्ष बेकार बा । कारण बतावल जाला नेपाल में बरकरार रहल एकर संवैधानिक मान्यता आ उपेक्षा दूनू के बेमेल अवस्था । एक तरफ से सोचला पर बात ठीके बुझाला । संविधान में लिखिए देहला से का होई ? अगर बेहवार में नइखे त झूठमूठ के संवैधानिक-कानूनी मान्यता खातिर लड़ल जरूरी नइखे, एह तर्क में भी दम बा । वास्तविक बात भी बा नेपाल के संदर्भ में । संवैधानिक भाषा भइला का बादो आज तक कवनो गाँव विकास समिति, नगरपालिका भा जिला विकास समिति में भोजपुरी में निवेदन लिखल देखल भा सुनल नइखे गइल । भोजपुरी में कौनो औपचारिक कागजात बनावल नइखे जात । एतने ना, सरकारी प्रायोजन में प्राथमिक आ माध्यमिक तह में एकर पाठ्यक्रम आ पाठ्यपुस्तक त बन गइल बाकिर कहीं पढ़ाई नइखे होत । मूल बात बा कि राज्य एह भाषा के विषय शिक्षक अभी तक कहीं नइखे रखले । संचार माध्यम के क्षेत्र में रेडियो नेपाल आ गोरखापत्र में नाम मात्र के जनशक्ति आ काम दिआइल बा एह भाषा खातिर । नेपाल टेलिभिजन में त अब तक समाचार सुरू भी नइखे भइल । त सवाल उठता, एकर संवैधानिक मान्यता मिलले आ नामिलले का ? एही सवाल का सङे दोसरो सवाल उठ सकता, का अब तक कौनो नेपालीय भोजपुरिया कहीं कवनो स्थानीय निकाय में भोजपुरी में निवेदन देवे के साहस कइले बा ? कौनो भोजपुरिया गाँव विकास समिति के सचिव भा नगरपालिका के कार्यकारी अधिकृत का लगे केहू भोजपुरी में निवेदन लेके गइल बा ? भोजपुरी भाषा, साहित्य, संस्कृति आदि पर काम करेवाला संघ-संस्था का ओर से भी कौनो स्थानीय निकाय में भोजपुरी में पत्राचार भइल बा ? जिला स्तर के न्यायिक भा अर्धन्यायिक संदर्भ में केहू भोजपुरिए में आपन बात लिखवावेके कोशिस कइले बा ? आउर ना त साटा लिखेके काम भी केहू अब तक भोजपुरी में कइले बा ? भोजपुरी विषय पढ़ावेवाला शिक्षक के मांग कके आज तक संगठित रूप में भोजपुरियन का तरफ से कौनो आंदोलन उठल बा ? अगर ई समूचा सवाल के जवाब अब तक हमनी का लगे नकारात्मक बा त एकर दोष केकर ? अधिकार के सदुपयोग केहू ना करी त ओकरा खातिर दोषी के होई ? निश्चित रूप से अधिकार का साथे कर्तव्य भी रहेला । एकरा साथे इहो बात बुझेके पड़ी कि कर्तव्य पर ही अधिकार टिकल रहेला । कर्तव्य के अभाव में अधिकार के कौनो अर्थ नइखे । बाकिर जहाँ अधिकार नइखे ओतहाँ कर्तव्य कइला पर दंडित भी होखेके पड़ी । दूर जाएके अवस्था नइखे । २०२९ साल में रानी के जन्मोत्सव पर भोजपुरी में स्मारिका निकललें पंडित दीपनारायण मिश्रजी । एकरा खातिर उनका के तत्कालीन अंचलाधीश गारी-फजिहत त देबे कइलन, दिनभर अपना कार्यकक्ष में बंदी बनाके भी रखले रहस । उनकर कहनाम रहे— ‘राजारानी के गुणगान त ठीक रहे बाकिर भोजपुरी में काहे ?’ का आज कौनो सरकारी अधिकारियन के नेपाल में अइसन करेके मजाल बा ? निश्चित रूप से केहू ना कर सकेला । एकरा साथे साथ नेपाल के हर जनगणना में भोजपुरी भाषा के उल्लेख बा । नेपाल के केंद्रीय तथ्यांक विभाग में भोजपुरी भाषा के मातृभाषा भा संपर्कभाषा के रूप में बोलेवाला का बारे में केहू जाके आधिकारिक जानकारी माङ सकता । एह से कि अब ई एतहाँ के संवैधानिक भाषा बन चुकल बा । ठीक एकरा विपरीत भारत के भले ई दोसरका भाषा काहे ना होखे, आज तक ओतहाँ के कौनो जनगणना में एकर उल्लेख नइखे । ओही तरे ओतहाँ के कौनो कार्यालय में भोजपुरी में निवेदन नइखे देहल जा सकत । भोजपुरी में साटा तक भी केहू नइखे लिखवा सकत । अगर लिखवइबो करी त ऊ मान्य ना होई । एकरा साथे साथ भारत के कागजी मुद्रा पर ओतहाँ के समूचे संवैधानिक भाषा में ओकर मूल्य यानी ऊ पाँच, दस, बीस, सौ केतना के नोट बा लिखल रहेला । का संवैधानिक मान्यता बिना मिलले भोजपुरी के ऊ सौभाग्य मिल सकता ? ओही से बेहवार में उतारल भा उतरवावल ओतना कठिन नइखे जेतना कौनो विषय के संवैधानिक अधिकार में सामिल करावल । एह मामला में भले भोजपुरी नेपाल में बेहवार में उपेक्षित बा, बाकिर संवैधानिक आ कानूनी हिसाब से अब त विश्व में नेपाल ही बा जहाँ के ई संवैधानिक भाषा बा । त अपना अगर चले के ढङ नइखे त कम से कम दोसरा के चलाई पर टिका-टिप्पणी ना कइल बेहतर रही । हमनी के समाज में एगो बहुत प्रचलित कहावत बाः केकरा पर करीं सिङार पिआ मोरा आन्हर ? त हमनी अपना करते अन्हरकूप में बइठल बानी । एह से जरूरत बा जहाँ संवैधानिक मान्यता मिलल ओतहाँ ओकरा के बेहवार में उतरवावेके आ जहाँ नइखे मिलल ओतहाँ एकरा खातिर संघर्ष करेके आ चल रहल संघर्ष के कम से कम नैतिक समर्थनो करेके । एही से भारतीय भोजपुरियन के आपन मातृभाषा के ओतहाँ के संविधान के आठवाँ अनुसूची में सामिल करावे के संघर्ष में नेपालीय भोजपुरियन का ओर से हम पूरा-पूरा नैतिक समर्थन देतानी आ आउर भोजपुरियन से भी समर्थन देवेके हार्दिक आग्रह करतानी ।
श्रोत : भोजपुरी टाइम्स दैनिक, सावन १०, २०७२ में प्रकाशित ।


text:
बिहार के बाद उत्तर प्रदेश में "महागठबंधन" बनावे के कोशिश में जुटल जदयू के राष्ट्रीय अध्यक्ष नीतीश कुमार के चेहरा प समाजवादी पार्टी के नेवता से रंग आ गईल बा। मानल जाता कि जनता दल यूनाइटेड (जदयू), राष्ट्रीय लोकदल (रालोद) अवुरी समाजवादी पार्टी (सपा) के नेता ए मामला में आपन सहमति दे चुकल बाड़े, जबकि कांग्रेस के मनावे के कोशिश होखता।
एही बीच चर्चा बा कि विधानसभा चुनाव में भाजपा के खिलाफ होखेवाला ए मोर्चाबंदी के रणनीति बनावे के जिम्मेवारी कांग्रेस के चुनावी रणनीतिकार प्रशांत किशोर के मिल सकता। मालूम रहे कि, प्रशांत किशोर उत्तर प्रदेश अवुरी पंजाब में कांग्रेस के चुनाव प्रचार के जिम्मेवारी लेले बाड़े।
जदयू नेता केसी त्यागी के घरे भईल सपा नेता शिवपाल यादव संगे बैठक में प्रशांत किशोर के मौजूदगी से ए चर्चा के बल मिलता। हालांकि ए बैठक में कांग्रेस के ओर से केहु मौजूद ना रहे। चर्चा त इहों बा कि कांग्रेस अपना ओर से प्रशांत किशोर के ए बैठक में भेजले रहे।
हालांकि, गुरुवार के कांग्रेस अयीसन कवनो गठबंधन के हिस्सा बने से इनकार क दिहलस, लेकिन जानकार मानतारे कि असल पेंच सीट के बंटवारा प बा। कांग्रेस कवनो कीमत प 100 सीट से कम प चुनाव नईखे लड़ल चाहत।
मालूम रहे कि 403 सीट वाली उत्तर प्रदेश विधानसभा में कांग्रेस के 100 से जादे सीट दिहला के बाद सपा अवुरी बाकी दु पार्टी खाती बहुत कम सीट बाचता। अयीसना इ देखल रुचिकर होई कि सपा कवन फैसला करतिया। असहूँ, कांग्रेस के बिना ए महागठबंधन के कवनो खास असर ना रही।
मीडिया रिपोर्ट के मुताबिक जदयू नेता केसी त्यागी के घरे भईल शिवपाल अवुरी प्रशांत किशोर के बैठक में एही सभ विषय प चर्चा भईल बा। हालांकि, त्यागी औपचारिक तौर प गठबंधन चाहे सीट बंटवारा के चर्चा से इनकार कईले अवुरी कहले कि ए बैठक के संबंध समाजवादी पार्टी के रजत जयंती समारोह से बा।
इहाँ याद राखे के बा कि बिहार के "महागठबंधन" के शुरुआती दौर में मुलायम सिंह यादव के सपा शामिल रहे, लेकिन चुनाव से ठीक पहिले सीट बंटवारा के मुद्दा प मुलायम सिंह पीछा हट गईले।
लेकिन, उत्तर प्रदेश में आज के बदलल हालत में सपा के लगे बहुत जादे विकल्प नईखे। सपा के भीतर शिवपाल-अखिलेश के लड़ाई से बहुत भारी नुकसान भईल बा। पार्टी के लागता कि ए लड़ाई से ओकर मुसलमान जनाधार डावांडोल हो जाई अवुरी उ कांग्रेस चाहे बसपा के ओर चल जाई।
सपा के ए डर के कारण राज्य भर के अलग-अलग समूह से मिलत संकेत बाटे। हालांकि, कुछ लोग अभियो कांग्रेस के अगिला विधानसभा चुनाव में बड़ ताकत नईखन मानत, लेकिन हमार अनुभव तनिका अलग बा।
पश्चिमी उत्तर प्रदेश के कुछ मुसलमान बहुल इलाका में रहेवाला लोग हमरा से कहले कि, "अबकी बेर के वोट तीन तरफ जाई।" कहीं-कहीं कहल गईल कि – "कांग्रेस सरकार त ना बनावे पाई, लेकिन हमनी के वोट कांग्रेस के जाई।" कुछ लोग सपा-बसपा में से केहु एक के वोट देवे के बात कहले।
कुल मिलाके, मुसलमान मतदाता दुविधा में बाड़े, तय नईखन करे पावत कि उ का करीहे। हालांकि, चुनाव बहुत दूर बा अवुरी मानल जाला कि मुसलमान वोट देवे से दु दिन पहिले फैसला करेले कि उ केकरा के वोट दिहे।
अब जदी हिन्दू वोट के बात कईल जाए त इहाँ भी कांग्रेस के सुगबुगाहट देखाई देता। पश्चिमी उत्तर प्रदेश में अब कुछ लोग कहे लागल बाड़े कि, "हमनी के परिवार त शुरू से कांग्रेसी ह .... चाहे जवन हो जाए, वोट त कांग्रेस के जाई।" इ हालत कांग्रेस के संगे-संगे उत्तर प्रदेश में चुनाव लड़े वाला सभ दल खाती नाया बा। पार्टी बहुत साल बाद जोश में देखाई देतीया, कार्यकर्ता में उत्साह बा।
हालांकि, ए प्रकार के बात के मतलब इ नईखे कि कांग्रेस बहुत जादे सीट जीती, लेकिन एकर इ मतलब त जरूर बा कि "कांग्रेस के जोश बहुत लोग के होश बिगाड़ दिही", बहुत लोग के चुनाव हरवा दिही। बेशक अपने ना जीते पावे।
शायद एही सभ कारण से सपा अब महागठबंधन प विचार करे लागल बिया। लेकिन दुविधा सीट बंटवारा में बा। कांग्रेस से जुडल वरिष्ठ सूत्र के मुताबिक पार्टी कवनो कीमत प 135 से कम सीट प चुनाव नईखे लड़ल चाहत। उत्तर प्रदेश के चुनाव से जुडल कांग्रेस के टीम के अनुमान बा कि, अबकी के चुनाव में कांग्रेस पार्टी जदी अकेले जाई त कम से कम 115 सीट जीत सकेले।
लेकिन, पेंच बरियार बा। 403 में से जदी 135 सीट या एकरा आसपास के संख्या कांग्रेस के मिलता त बाकी बाचल सीट में से सपा, जदयू अवुरी रालोद के बीच बंटवारा कईल मुश्किल हो जाई। सपा कवनो कीमत प 250 सीट से कम प चुनाव ना लड़ल चाही, अयीसना में जदयू अवुरी रालोद के हिस्सा में 5 से 10 सीट के बीच आई, जवन कि ए दुनो दल के कबूल ना होई।
खैर, अभी त सभ अंदाज़ाबयानी बा, चुनाव के त घोषणा तक नईखे भईल। एहसे देखत रहे के बा कि उत्तर प्रदेश के चुनावी राजनीति में मुलायम कतना मुलायम होखतारे, कांग्रेस कतना कांग्रेसी होखतिया अवुरी नीतीश-अजीत के टीम कवन रंग देखावतिया।
संगे-संगे इहो देखे के बा कि, सपा के साइकल मरम्मत के बाद कतना तेज़ चलतिया, नीतीश के तीर तरकस में रहता कि कमान प आवता, राहुल गांधी अपना खाट के नीचे से सरकत जमीन के कतना मजबूती से रोकतारे अवुरी बाकी दल का करता।


text:
Send ERY on Given Address
EbsE3omFCeEpXyp71j9XwF4LYazB2XMzot
Get ERY Wallets>
आगामी भोजपुरी फिल्म ‘ट्रक ड्राइवर 2’ छठ पूजा के मौके पर यानि 7 नवंबर को बिहार और नेपाल में रिलीज होगी. इस फिल्म को इंद्रा फिल्म्स इंटरनेशनल प्रोडक्शन हाउस की ओर से निर्देशक राजकुमार.आर. पाण्डेय ने तैयार किया है. इसके निर्माता संजय सिंह राजपूत, रितेश ठाकुर और कार्यकारी निर्माता सम्मी तिवारी, लेखक लालजी यादव है.
प्रदीप पाण्डेय चिंटू और निधि झा की दिखेगी जोड़ी
इस फिल्म में भोजपुरी एक्टर प्रदीप पाण्डेय चिंटू और निधि झा की जोड़ी दिखेगी. इनके अलावा फिल्म में रितेश पांडेय, नेहाश्री, माही खान, राजू सिंह माही, सुशील सिंह, हिरा यादव, प्रेम दुबे, अनूप अरोरा, किरण यादव, गोपाल राय, बंदनी मिश्रा, ऋतु पांडेय और रोहन सिंह अहम किरदार निभाएंगे. बता दें कि यह फिल्म पहले 7 अक्तूबर को दुर्गा पूजा के मौके पर रिलीज होने वाली थी. लेकिन किसी कारण से इस फिल्म को 7 नवंबर को रिलीज किया जा रहा है.


text:
मंगल ग्रह
मंगल सौर मण्डल में सूर्य की ओर से चउथा ग्रह हवे जेवन सूर्य से 2280 लाख किमी (1420 लाख मील) या 1.52 AU की दूरी पर बाटे। ई पार्थिव ग्रह कहल जाला काहें से कि पृथ्वी कि तरे एहू क रचना चट्टान वाला पदार्थन से भइल बा। एके लाल ग्रह कहल जाला काहें से कि एकरी सतह पर लोहा क आक्सीकरण होला आ एही से एकर सतह लाल लउकेले।
पृथ्वी की दिन की आधार पर देखल जाय त मंगल क एक दिन पृथ्वी से थोड़िके सा बड़ होला लेकिन मंगल क एक साल करीब 687 पार्थिव दिन क होला। मने एके सूर्य क एक चक्कर लगावे में 687 पृथ्वी क दिन लागेला। एकर वातावरण बिरल होला, मंगल पृथ्वी के ब्यस के लगभग आधा होला.एकर दिन के मन अवरी अक्ष के झुकाव [पृथ्वी] के सामान होला इ आपन धुरी पर 24 घंटा में एक बार पूरा चक्कर लगावे ला मंगल के कक्षातली [25] डिग्री के कोण पर झुकल बवे जवाना कारन इ पृथ्वी के सामान ऋतु परिवर्तन होला
मंगल क दू गो प्राकृतिक उपग्रह बाड़ें जिनहन क नाँव फोबोस आ डिमोस रक्खल गइल बा।


text:
दिपावली
दिपावली, दिवाली, देवारी या दियाली (हिंदी:दीपावली) हिंदू लोग के एक ठो प्रमुख तिहुआर हवे जे नेपाल, भारत आ अन्य सगरी देसन में जहाँ हिंदू लोग निवास करत बा, ओह लोगन द्वारा मनावल जाला। काशी क्षेत्र में प्रचलित पंचांग के अनुसार कातिक के महीना में अंतिम दिन, अमौसा तिथि के, ई तिहवार मनावल जाला। अंग्रेजी कलेंडर के हिसाब से देखल जाय तब ई अक्सर अक्टूबर या नवंबर के महीना में पड़े ला। एह समय उत्तरी गोलार्ध में जाड़ा सुरू होखे वाला होला आ दक्खिनी गोलार्ध में जाड़ा के समापन होत रहे ला। भारत, श्रीलंका, नेपाल, पाकिस्तान, फिजी, गयाना, मलेशिया, मॉरिशस, म्यांमार, सिंगापुर, सूरीनाम, आ त्रिनिदाद आ टोबैगो में ई तिहवार सरकारी तौर पर छुट्टी के दिन होला।
दियाली के तिहवार अँजोर, प्रकाश आ खुसी के परब हवे। मुख्य कथा के मोताबिक एह दिन राम लंका से वापस लवट के अजोध्या पहुँचलें आ उहाँ के लोग दिया बार के आपन खुसी मनावल। वर्त्तमान में दिवाली के तिहवार लोग ढेर सारा दिया जरा के अपना घर-दुकान पर सजा के मानावे ला। लच्छमी आ गणेश के पूजा करे ला आ एक दुसरा के मिठाई आ उपहार दे के खुसी मनावेला।
दीपावली के तिहवार से पहिले तमाम लोग अपना घर दुआर के सफाई करे आ माटी के घर लीप के चिक्कन कइल जाय, बरसात में भइल टूट-फूट के मरम्मत होखे। अब लोग अपना घर-दूकान के पेंट करवावे ला आ सजावट करे ला। तिहवार के सुरुआत मुख्य दिवाली के रात, जे अमौसा के पड़े ला, ओह से कई दिन पहिले से सुरू हो जाला। धनतेरस, दिवाली से दू दिन पहिले पड़े ला जहिया तरह तरह के खरीदारी करे ला लोग। धनतेरस के अगिला दिन नरक चतुर्दसी होला, जेकरा कुछ लोग छोटी दिवाली भी मनावे ला। एकरा बाद मुख्य दिवाली के दिन आवेला। साँझ बेरा लोग नहा-धो के नीक कपड़ा पहिर के लक्ष्मी-गणेश के पूजा करे ला आ दिया बारे ला। घर या दुकान के दिया से सजावल जाला। एकरे बाद पड़ाका फोरे के सुरुआत होला।
जहिया हिंदू लोग दिपावली मनावे ला ओही दिन, जैन लोग महावीर के मोक्ष परब के रूप में भी मनावे ला। सिख लोग एकरा के बंदी छोड़ दिवस के रूप में मनावे ला आ कुछ नेवार क्षेत्र के बौद्ध लोग एकरा के अशोक के बौद्ध धरम स्वीकार करे के दिन के रूप में भी मनावे ला।
संदर्भ[संपादन]
- ↑ Charles M Townsend, The Oxford Handbook of Sikh Studies, Oxford University Press, ISBN 978-0199699308, page 440
- ↑ "Holiday calendar". National Portal of India. तारीख 2015-10-30 के उतारल गइल.


text:
संसदीय ब्यवस्था
संसादीय ब्यवस्था (अंग्रेजी: Parliamentary system) राज्य के लोकतांत्रिक शासन के एगो ब्यवस्था होला जेह में कार्यपालिका आपन लोकतांत्रिक अधिकार बिधायिका (संसद) से ग्रहण करे ले आ संसद के प्रति जिम्मेवार होले। संसदीय बेवस्था में, आमतौर पर, राज्याध्यक्ष, सरकार के मुखिया से अलग केहू दूसर बेकती होला। ई राष्ट्रपति ब्यवस्था के ठीक उलट बाटे जहाँ राज्याध्यक्ष आ सरकार के मुखिया एकही ब्यक्ति होला, आ सभसे जरूरी बात ई कि कार्यपालिका आपन लोकतांत्रिक बैधानिकता बिधायिका से ना ग्रहण करे ले।
संसदीय ब्यवस्था वाला देस भी संबैधानिक राजतंत्र हो सके लें। अइसन स्थिति में राज्य के प्रमुख (राज्याध्यक्ष) एगो राजा भा रानी होला आ सरकार के प्रमुख प्रधानमंत्री (या अइसने कौनों पदवी) होला।
कुछ देस अइसन भी बाड़ें, जइसे की बोत्स्वाना, दक्खिन अफिरका आ सूरीनाम; जहाँ सरकारे के मुखिया राज्य के भी मुखिया होला बाकिर ऊ चुनल जाला आ बिधायिका के प्रति जिम्मेवार होला।


text:
खलील जिब्रान
संसार के श्रेष्ठ चिंतक महाकवि के रूप में विश्व के हर कोने में ख्याति प्राप्त करने वाले, देश-विदेश भ्रमण करने वाले खलील जिब्रान अरबी, अंगरेजी फारसी के ज्ञाता, दार्शनिक और चित्रकार भी बा। उन्हें अपने चिंतन के कारण समकालीन पादरियों और अधिकारी वर्ग का कोपभाजन होने से जाति से बहिष्कृत करके देश निकाला तक दे दिया गया बा। खलील जिब्रान ६ जनवरी १८८३ को लेबनान के 'बथरी' नगर में एक संपन्ना परिवार में जनम ह। १२ वर्ष की आयु में ही माता-पिता के साथ बेल्जियम, फ्रांस, अमेरिका आदि देशों में भ्रमण करते बा १९१२ मेंअमेरिका के न्यूयॉर्क में स्थायी रूप से रहने लगे बा।


text:
एप्सिस
अपसौर (अंग्रेजी: Aphelion) ओ स्थिति के कहल जाला जब कौनो ग्रह अपनी कक्षा में सूर्य क चक्कर लगावत समय सूर्य से सबसे दूर वाला बिंदु पर रहेला। ए समय ओकर वेग सबसे कम रहेला। अइसन ए वजह से होला कि सारा ग्रह सूर्य क चक्कर दीर्घवृत्ताकार कक्षा में लगावेलें।
उपसौर (अंग्रेजी: Perihelion) ओ स्थिति के कहल जाला जब कौनो ग्रह अपनी कक्षा में सूर्य क चक्कर लगावत समय सूर्य से सबसे नजदीक वाला बिंदु पर रहेला। ए समय ओकर वेग सबसे ढेर रहेला। अइसन ए वजह से होला कि सारा ग्रह सूर्य क चक्कर दीर्घवृत्ताकार कक्षा में लगावेलें।
ई केपलर की नियम की अनुसार होला।
पृथ्वी अपनी उपसौर की स्थिति में सूर्य से 147,098,074 कि॰मी॰ (0.9832898912 AU) की दूरी पर रहेले आ इ लगभग ३-४ जनवरी के होला। पृथ्वी अपनी अपसौर की स्थिति में सूर्य से 152,097,701 कि॰मी॰ (1.0167103335 AU) की दूरी पर रहेले आ इ लगभग ३-४ जून के होला।


text:
माया
माया के शाब्दिक अरथ होला "धोखा" या "भरम" या "जादुई शक्ति"। संस्कृत के ई शब्द भारतीय परंपरा में कई अलग-अलग जगह पर अलग-अलग अरथ में इस्तेमाल होला। वैदिक काल में माया के प्रयोग "शक्ति" के अर्थ में भइल बा। उपनिषद में एकर समकक्षी अविद्या के मानल जा सकत बाटे[१], श्वेताश्वेतर उपनिषद में ईश्वर के "मायी" कहल बा जे अपने माया रुपी शक्ति से सृष्टि के रचना करे ला।[२] बाद के साहित्य में माया के अरथ अइसन धोखा के रूप में लिहल गइल बा जहाँ चीज वास्तव में जवन बा ओइसन प्रतीत नइखे होखत। भारतीय दर्शन में माया अइसन चीज खातिर प्रयोग होला जवन हमेशा बदलत रहे आ एही से ऊ वास्तविक सत्य न होखे। अद्वैत वेदांत के अनुसार "ब्रह्म सत्य हवे आ जगत् मिथ्या हवे" ब्रह्म माया भा अविद्या के कारण जगत्-प्रपंच के रूप में प्रतीत होला।[३]
बौद्ध परंपरा में माया गौतम बुद्ध में माता के नाँव हवे। महायान में जवना चीज के नाँव भर होखे वास्तव में अस्तित्व न होखे ओकरा के भी माया कहल गइल बाटे।[४]
एकरे अलावा भी, हिंदू परंपरा में देवी के उपनांव के रूप में माया के प्रयोग होला। धन के देवी लक्ष्मी खातिर भी माया के प्रयोग देखल जाला।
इहो देखल जाय[संपादन]
संदर्भ[संपादन]
- ↑ शर्मा, चन्द्रधर (1995). भारतीय दर्शन:आलोचन एवं अनुशीलन (दूसरा संस्करण). दिल्ली: मोतीलाल बनारसीदास. p. १३-१४.
- ↑ श्वेताश्वेतर, (४.९.१०)।
- ↑ शर्मा, चन्द्रधर (1995). भारतीय दर्शन:आलोचन एवं अनुशीलन (दूसरा संस्करण). दिल्ली: मोतीलाल बनारसीदास. p. २३९-५०.
- ↑ "नामरूपेव माया मायैव नामरूपम्" - शतसाहस्रिका, प्र. पा.।


text:
सत्ताइस अक्टूबर 2010 क दिन रहल। गोरखपुर बस स्टैंड, देवरिया बस स्टैंड पर कुछ माल उतरल। माल मतलब मिलावट क सामान। माल के मालिक केहु ना। माल कानपुर से गोरखपुर आ देवरिया वइसे ही पहुंचल। रोडवेज की कन्डक्टरन के महिमा अपार ह। पइसा पा जायं त गोला-बारूद पहुंचवा दें। तमकुही राज से दिल्ली तक गांजा पहुंचवला के बाति सुनले रहलीं। कंडक्टर नाम के जीव बहुत रिस्क लेलन। बिना टिकट के यात्रा करावल, यात्री के किराया अपनी जेब में घुसावल बहुत सुनले रहलीं। लेकिन सत्ताइस अक्टूबर के गोरखपुर की बस स्टैंड पर जवन नजारा लउकल उ कबो ना भुलाई। फूड इंसपेक्टरन के टीम बस स्टैंड पर छापा मरलसि। कानपुर से आइल चार बस की तलाशी में 20 कुंतल नकली खोवा, 15 कुंतल नकली बुनिया आ आठ कुंतल फफूंदी लागल मशरूम मिलल। एतना सामान मिलल लेकिन सामान के मालिक नदारद रहलन। खाद्य विभाग के लोग सामान नष्ट करा दिहलन। उ लोग अपनी कर्त्तव्य के इतिश्री क दीहलन। देवरिया बस स्टैंड पर भी कानपुर से आइल नकली खोवा आ हलुआ धराइल। माल धरात बा। माल मंगावेवाला मिलावटखोर ना धरात हवें। दरअसल येह तस्करी के पीछे रोडवेज के ड्राइवर आ कंडक्टर के हाथ बा। जब कानपुर से माल लोड होला त गत्ता (बंडल) के हिसाब से कंडक्टर के पइसा पहिलही पेमेंट हो जाला। बड़का मिलावटखोर मोबाइल से बस नंबर आ कंडक्टर के नाम छोटका मिलावटखोरन के बता दे लें। माल के उतारी एकरा खातिर बहुत साधारण तकनीक अपनावल जा ला। कंडक्टर के पहिले ही माल की मालिक के मोबाइल नंबर बतावल जा ला। जब कानपुर से बस गोरखपुर-देवरिया पहुंचेला त छोटका तस्कर बस के इर्द-गिर्द मेरड़ाए लागेलन। दहिने बायें-झांक-ताक के कन्डक्टर के मोबाइल पर घंटी मारेलन। कंडक्टर नंबर के मिलान क के माल सुपुर्द क देलें। येह पूरा खेल में तस्करी के काम कंडक्टर ही करेलन। प्रति खेप पांच सौ रुपया उपरवार कमाई की फेर में अइसन कंडक्टर मीठा जहर ही ना गोला-बारूद, गांजा-भांग भी पहुंचा दीहें। सवाल इ बा कि जब माल धराइल आ माल के मालिक ना मिलल त ड्राइवर-कंडक्टर पर मुकदमा काहें ना लिखाइल... सबका पीछे पइसा बा। इ पइसा ह। परिवहन विभाग का भी मीठ लागेला आ खाद्य विभाग त इही खातिर बनले बा।
एन डी देहाती


text:
चंद्रमा के कला
चंद्रमा के कला या चंद्रमा के अवस्था चंद्रमा द्वारा पृथ्वी के चक्कर लगावत समय चंद्रमा के जेतना हिस्सा पृथ्वी से देखले पर सूर्य के रोशनी से प्रकाशित लउके ला ओही के घटत बढ़त रहला के कहल जाला। जब चंद्रमा के कौनों हिस्सा पृथ्वी से देखला पर प्रकाशित ना लउके ( मने कि चंद्रमा ओह दिन देखाई ना पड़े) तब ई स्थिति के अमौसा (अंग्रेजी में न्यू मून) कहल जाला, एकरे बिपरीत जहिया चंद्रमा के पृथ्वी के ओर वाला हिस्सा पूरा प्रकाशित लउके ला ओह दिन के पुर्नवासी (अंग्रेजी में फुल मून) कहल जाला।
भारतीय ज्योतिष में चंद्रमा के कला के आधार पर महीना आ तिथि के गणना होल। चंद्रमा आधारित कैलेंडर भी एही कला के अनुसार समय के माप आ लिस्ट बनावे के तरीका होला।


text:
काली
हिन्दु के देवी के कहल जाला। इनकर मूर्ति कला रंग के स्त्री के रूप में चार बाँहि वाली, गोड के नीचे शिव भगवान के दबवले, मुड़ी के माला आ बाँही के करधनी लगवले बड़ा डेराभूत होला।
उत्पत्ति
काली "कालि" शब्द के अपभृंश रूप ह जवना के मतलब होला काल के अंतिम बिंदु या आरम्भ बिंदु काल के शाब्दिक अर्थ "समय" होला। हिन्दू शास्त्र में काल अथवा समय के स्वस्तिक के रूप में बनावल भा देखावल जाला। श्रृष्टि, काल भा समय चक्र के परिणाम ह एह से "कालि" के माता मानल जाला। हिन्दू धर्म सबसे पुरान धर्म ह एह से यह धर्म में ई शब्द आज भी काली के रूप में मौजूद बा। हिन्दू धर्म, मूर्ति भा आकार के पूजा से संबंधित भइला के कारण आ काली शब्द इकारांत भइला के कारण काली के मूर्ति स्त्री रूप में बनावल गईल बा |समय भा काल पुरूष लिंग शब्द ह लेकिन एकर जन्म भा उत्पत्ति जवना बिंदु से भइल उ माता के रूप होखला के कारण भी काल शब्द में "ई" के मात्रा जोड़ के काल के माता भा काल के पूर्ण में उदरस्त करे के शक्ति काली कहईली। देखल जाय त ई काली के संबंध खाली हिन्दू धर्म मात्र से न होके कुल ब्रह्माण्ड में मौजूद धर्म आ संस्कृति से हो जात बा। काल भा समय के सबसे बलवान भा शक्तिशाली तत्व मानल जाला आ काली, जेकरा से काल के उत्पत्ति भा अंत होला उनकर शक्ति के त ब्याख्या कवनो शब्द से नइखे कइल जा सकत। काली के उपासना ,पूजा हर धर्म में वोह धर्म के रीती के अनुसार होला आ हर धर्म में इनका के अलग अलग नाम से आ अलग अलग रूप से सम्मान कइल जाला। स्वस्तिक भी इनके रूप ह। समय भा काल के हर धर्म हर संस्कृति में सबसे ज्यादा महत्व दिहल जाला। इस्लाम धर्म के अजान कहीं भा इशाई धर्म के प्रार्थना सब समय के सम्मान के रूप ह। जहां काल के सम्मान होला वो जगह पर काली के सम्मान खुद ब खुद हो जाला।


text:
“भोजपुरी गीत”
“मन अजोर हो गइल”
तोहरी देखली सुरतिया मन अजोर हो गइल
रात देखली सपन सजन चितचोर हो गइल
चित के चैना उड़ल मन के मैना उड़ल
पंहुचल बगिया में जाके बिभोर हो गइल॥
प्रीति के रीति कबहु हम न पढ़ली सखी
आज सिखली नव हरफ बड़ शोर हो गइल॥
सुधि बुधि खो गइल राह अरुझे लगल
अंगना के अंजोरिया बहुत थोर हो गइल॥
कइसन हवे ई पढ़ाई आठोंडांडी छितराइल
कोर पन्ना मोर रहल सराबोर हो गइल॥
लोगवा घूरि-घूरि के बाँचे लें पतिया हमार
अस बुझाला की फरल डार झकोर हो गइल॥
चेहरा उतरि-गिरि जाला याद आवे पठशाला
बितल बिछड़ल दिनवा अब चकोर हो गइल॥
केहू मारे हनि ताना केहुके पाकल निशाना
मोर जनाना बनि जियल कमजोर हो गइल॥
अबो पढ़ेला लोगवा नित-नित नव पढ़ाई
मोरे समय के डोर अब बेडोर हो गइल॥
महातम मिश्र, गौतम गोरखपुरी
परिचय - महातम मिश्र
शीर्षक- महातम मिश्रा के मन की आवाज जन्म तारीख- नौ दिसंबर उन्नीस सौ अट्ठावन जन्म भूमी- ग्राम- भरसी, गोरखपुर, उ.प्र. हाल- अहमदाबाद में भारत सरकार में सेवारत हूँ


text:
चोखे-चोखे बाड़े नयना कोर रे बटोहिया
♦ अनिमेष कुमार वर्मा
काल्हु रात के हम इंटरनेट पे आखर पर आ फेसबुक पे लोग के एक से बढ़के एक पोस्ट पढ़त रहनी। केतना चीजु नया जाने के, सुने के मिलल। हमरा याद नइखे की हम कब इ कुल पढ़त पढ़त सुत गईनी आ अनुगते कुछ आवाज से हमार नींद खुलल। दोसरका कमरा में शायद रेडियो अपने आप बाजे लागल रहे। हो सकेला की रात के हमरे से खुलल छूट गइल होखी एहिसे आंखि मलत हम दूसरका कमरा में आईनी त नींद आ सुस्ती सब गायब हो गईल। भुइंया दरी पे एगो बुजुर्ग आदमी बइठल रहलें जिनकर पीठ हमरा ओर रहल, आ उहां के हीं आवाज़ रहल। हमरा डरो लागत रहे की घर में केहु कइसे ढुक गईल आ गायकी सुन के अचंभि तो रहनी। अचानक उहां के हमरा ओर मुड़नी आ कहनी की आवs बबुआ बईठs … हम बईठ गईनी।
बबुआ घबड़ा जन… हम बूढ़ पुरनिया आदमी तहरा के लुटे त ना आएम नू। हमरा के लोग भिखारी ठाकुर के नाम से जानत रहे.. पता न तू सुनले होखबs की ना। एह आवाज़ में दरद रहल। हम कहनी,भिखारी ठाकुर के के नइखे जानत, आ हम आपन जानकारी से उहां के बतवे लगनी। भोजपुरी के शेक्स्पीयर कहल जाला उहां के, जे नाटक, कविता आ गीत के रूप में माटी के महक आ समाज के मय दसा के देखावले बानी। समाज के कुरीति से लेके, बेटी के बिदाई, बिधवा बिलाप, शृंगार रस, छूआ-छूत से लेके हर मय मुद्दा के समेटले रहनीं। दू मिनट बाद हम ई क़हत ओराइनी की उहां के 30-40 बरिस पहिले हीं स्वर्ग सिधार गईल रहनी।
उहां के कहनी – बात त ठीक बा तहार, बाक़िर हमहीं हईं भिखारी ठाकुर। ढेर दिन से सोचत रहनी की देख के आवल जाओ की अपना घर जवार के का हाल बा। तहरा इहां से आवे के पहिले हम ढेर लोग से भेंट कर के आईल बानी। बदलल जमाना के गीत संगीत सुने खाति हम सारण आ ओकर आस पास के मय गांव जंवार में घूम के देखनी हs। जमाना सांचहूं बड़ी बदल गईल बा।
राम जाने कइसन गीत लोगवा जे गावsता
छव गज के सारी छोड़s अंचरो न भावsता
उहां के क़हत गईनी- ई नया ज़माना के गीत आजकल एही तरे काहे बनता हो? हम गांवे जाके लईकन से बतकही करत रहनी आ कहनी की कवनो गीत सुनावs सन त… ओकरा में से पांच बारिस के लईका.. अईसन गाना गईलस की हमारा बस एतने बुझाइल की उ भोजपुरी में कुछ त कहताs आ बाउरे कहताs … ओकरो ले बेसी की केहु से हम भोजपुरी में रास्ता पूछत रहीं त ढेर जाना हिन्दीए में जवाब देत रहल लोग..हम जबले रहनी तबले अईसन माहौल ना रहल ह.. अबकी मय गाना में चोली, कमरिया निहर शब्दन के आगे त कुछ हइए नइखे ए बबुआ.. हमनी के समय में श्रृंगार रस केतना सोभर लगा रहत रहे –
हमरा बलमु जी के बड़ी-बड़ी अंखिया से,
चोखे-चोखे बाड़े नयना कोर रे बटोहिया।
ओठवा त बाड़े जइसे कतरल पनवा से,
नकिया सुगनवा के ठोर रे बटोहिया।
दंतवा ऊ सोभे जइसे चमके बिजुलिया से,
मोंछियन भंवरा गुंजारे रे बटोहिया।
मथवा में सोभे रामा टेढ़ी कारी टोपिया से,
रोरी बूना सोभेला लिलार रे बटोहिया।।
छपरा शहर में घूमत रहनी त एगो स्कूल से बहरी निकलत लईकन से बात कईनी की बबुआ महेंदर मिसिर जी के नाव सुनले बारs लोग ? केहु ना सुनले रहल.. फेनु हम पूछनी की बबुआ लोग भिखारी ठाकुर के नाव सुनले बाड़s लोग.. त सब कवनो मुड़ी डोला देहले सन…
का सुनाएम का कहेम हम महेंदर मिसीर हो
माई बहिन होखsता बिना कोनो फिकिर हो
नाहके में लागता की लवट के हम देखे आईनी
तहार नावों के कहीं कवनो नईखे अब जिकीर हो
हम मुड़ी गड़ले उहां के बात सुनत रहनी, काहे से की हमरो पता रहल की उहां के खाली सीसा देखावत बानी हमरा के.. उहां के आंखि भरल आ गला बाझल लागत रहे।
बबुआ तुहे बतावा की जवान हम कुल देख के आईल बानी उ साचे बा नु, की कवनो गलती भइल बा हमरा से की आ हम देखनी हं कुल गलत बा। भोजपुरी के एतना बड़ दुरदसा कईसे हो गईल। नवका पीढी के के आपन इतिहास से, समाज से संस्कार से रीति- रेवाज से कवनो ढेर मतलबे नइखे रह गईल। हमरा बड़का छाती चौड़ा कर के आइल रहनी ऊपर से। अब का मुंह ले के जाएम। कहत कहत उहां के अचानक चुप हो गईनी।
हम मुड़ी गाड़ले कहल शुरू कईनी- की बात राउर मय ठीक बा, बाकिर आजुओ लोग बा जे एकरा बिरुद्ध लड़ताs, बाकिर हाथी आ चींटी वाला बात बा। ढेर नीमन आ एक जईसन सोच राखे वाला लोग प्रयास कर रहल बा। हम पांच मिनट ले दलील देत रह गईनी, आ जब मुड़ी उठावनी त उहां केहु ना रहल, हम देवार से बतियावत रहनी। उहां के गईल में अचरज ना भईल। वजह हमरा पता रहे बाक़िर का कहतीं हम, कि मय लोग भोजपुरी के गाय बना के दोहन करे में लागल बा। भोजपुरी गीत संगीत के, जे एक समय में चित्रगुप्त जी के समय में बुलंदी पे रहल, आज अश्लीलता के दूसरका नाम बनल जाता। आवे वाला पीढ़ी के माई- बाउजी लोग भोजपुरी से दूर रहे के शिक्षा दे ता लोग। सरकार २०-२२ करोड़ लोग के बोलल भाषा के त आज ले मान दिया ना पाईल, आ खाली चुनाव के बेरा हर बेरी नारा लागेला। हम का बहस करतीं। मन भारी हो गईल रहे आ फेनु सुते के प्रयास करे चल गईनी। जब आंखि खुलल त हम भाग के दूसरका कमरा में गईनी। उहां अजबे सन्नाटा रहे, जईसे अबगे इहां से तूफ़ान आ के गईल बा।
कमरा में की हमार करेजा में, पता ना चलत रहे।
(अनिमेष कुमार वर्मा। मातृभाषा के सिपाही। प्रवासी भारतीय। संयुक्त अरब अमीरात के अबूधाबी शहर में रहते हैं। भोजपुरी साहित्य और संस्कृति विमर्श पर केंद्रित फेसबुक पेज आखर से जुड़े हैं। उनसे mranimeshkumar%40gmail.com पर संपर्क किया जा सकता है।)


text:
परेशान रहला से का फायदा बा
44
परेशान रहला से का फायदा बा
जरूरत बा आफत से डटके लड़े के
सफर से ना घबरा के, खुद के सम्हारत
बा तूफाँ से टकरा के आगे बढ़े के
कदम-दर-कदम डेग आगे बढ़ावत
सफलता-विफलता के माथे चढ़ावत
दिवारन प गिर-गिर चढ़त चिउँटियन के
तरह हौसला रख के ऊपर चढ़े के
जे रूकल, जे जमकल, से गड़ही के पानी
ऊ केहू के कामे ना आई जवानी
नदी के तरह प्यास सभकर बुझावत
जरूरत बा पथ पर निरंतर बहे के
पते ना चले कब चुभल काँट कहवाँ
रखे के पड़ी कुछ नशा एह तरह के
अग र कामयाबी के चाहत बा 'भावुक'
अगर बा अमावस के पूनम करे के


text: आजु अतवार का दिने पूरा दुनिया माईभासा दिवस मनावल त भोजपुरी भाषा के संवैधानिक मान्यता के सवाल उठावत कई जगहा धरना प्रदर्शन आ विचार गोष्ठियन के आयोजनो भइल. सबेरे दस बजे से साँझ ले दिल्ली के जंतर मंतर पर भोजपुरी के कईएक संगठन - भोजपुरी लैंग्वेज रिकग्निशन मूवमेंट के अगुआई में डिफेंडर, हमारा पूर्वांचल, लाल कला मंच, अखिल भारतीय भोजपुरी लेखक संघ, भोजपुरी भारती भोजपुरी जन-जागरण अभियान, भोजपुरी समाज (जमशेदपुर), छतीसगढ़ भोजपुरी परिषद्, पुरवैया, अल-हिन्द बारय भोजपुरी जमात (हौज़ काजी, दिल्ली), क्रिस्चियन भोजपुरी युवा मंच ( आयानगर, दिल्ली), प्रगतिशील भोजपुरी…


text:
आयतन
जब कवनो सामान के कहीं धईल जाल त उ तीन गो आयाम (लंबाई ,चौड़ाई और उचाई ) में अधिकार क लेला। दोसरा शब्द में कवनो भी धईल सामान के तीन गो आयाम में नापल जा सकेला। यह तीनो आयाम के माप के योगफल के आयतन कहल जाला।एक आयाम जैसे रेखा अथवा दू आयाम के आकृति जैसे त्रिभुज ,चतुर्भुज आदि के आयतन हमेशा शुन्य होला। एकर इकाई हमेशा घन में लिखल जाला जैसे घनलीटर ,घनमीटर,घनसेंटीमीटर आदि।
आयतन आ घनत्व
कवनो पदार्थ के इकाई आयतन में मौजूद रहेवाला द्रब्यमान के वोह पदार्थ के घनत्व कहल जाला । जैसे लोहा के घनत्व लकड़ी के घनत्व से ढेर होला ।


text:
उत्तर प्रदेश में सात चरणों में चुनाव होंगे जो 4 फरवरी, 8 फरवरी, 11 फरवरी, 15 फरवरी, 19 फरवरी, 23 फरवरी व 28 फरवरी को
On 25/10/2016 | Time: 22:23:54 PM | Source: | Visits: 137
उत्तरप्रदेश में विस चुनाव के चरणवार कार्यक्रम
पहला चरण- चार फरवरी
[60 विधानसभा क्षेत्र]
नजीबाबाद, नगीना, बढ़ापुर, धामपुर, नहटौर, बिजनौर, चांदपुर, नूरपुर, कांठ, ठाकुरद्वारा, मुरादाबाद देहात, मुरादाबाद शहर, कुंदरकी, बिलारी, चंदौसी, असमौली, सम्भल, स्वार, चमरौआ, बिलासपुर, रामपुर, मिलक, धनौरा, नवगवान सदात, अमरोहा, हसनपुर, गुन्नौर, बिसौली, सहसवान, बिल्सी, बदायूं, शेखूपुर, दातागंज, बहेड़ी, मीरगंज, भोजीपुरा, नवाबगंज, फरीदपुर, बिठारी चैनपुर, बरेली, बरेली कैंट, आंवला, पीलीभीत, बरखेड़ा, पुरनपुर, बीसलपुर, कटरा, जलालाबाद, तिलहर, पुआयां, शाहजहांपुर, ददरौल, पलिया, निघासन, गोला, श्रीनगर, धौरहरा, लखीमपुर, कास्ता व मोहम्मदी।
दूसरा चरण-आठ फरवरी
[55 विधानसभा क्षेत्र]
महोली, सीतापुर, हरगांव, लहरपुर, बिसवां, सेवता, महमूदाबाद, सिधौली, मिश्रिख, कुर्सी, रामनगर, बाराबंकी, जैदपुर, दरियाबाद, रूदौली, हैदरगढ़, मिल्कीपुर, बीकापुर, अयोध्या, गोसाईगंज, कटेहरी, टांडा, अलापुर, जलालपुर, अकबरपुर, बलहा, नानपारा, मतेरा, महसी, बहराइच, पयागपुर, कैसरगंज, भिंगा, श्रावस्ती, तुलसीपुर, गैंसड़ी, उतरौला, बलरामपुर, मेहनौन, गोंडा, कटराबाजार, कर्नेलगंज, तरबगंज, मनकापुर, गौरा, शोहरतगढ़, कपिलवस्तु, बांसी, इटवा, ड़ुमरियागंज, हरैया, कप्तानगंज,रुधौली, बस्ती सदर व महादेवा।
तीसरा चरण-11 फरवरी
[59 विधानसभा क्षेत्र]
मेंहदावल, खलीलाबाद, धनघटा, फरेंदा, नौतनवां, सिसवां, महाराजगंज, पनियारा, कैम्पियरंगज, पिपराइच, गोरखपुर शहर, गोरखपुर देहात, सहजनवां, खजनी, चौरी-चौरा, बांसगांव, चिल्लूपार, खड्डा, पडरौना, तमकुहीराज, फाजिलनगर, खुशीनगर, हाता, रामकोला, रुद्रपुर, देवरिया, पत्थरदेवा, रामपुर करखाना, भाटपुर रानी, सलेमपुर, बरहज, अतरौलिया, गोपालपुर, सगड़ी, मुबारकपुर, आजमगढ़, निजामाबाद, फूलपुर पवाई, दीदारगंज, लालगंज, मेहनगर, मधुबन, घोसी, मुहम्मदाबाद गोहना, मऊ, बेल्थरा रोड, रसड़ा, सिकन्दरपुर, फफेना, बलिया नगर, बांसडीह, बैरिया, जखनिया, सैदपुर, गाजीपुर, जंगीपुर, जहूराबाद, मोहम्मदाबाद तथा जमनिया।
चौथा चरण-15 फरवरी
[56 विधानसभा क्षेत्र]
जगदीशपुर [सुरक्षित], गौरीगंज, अमेठी, इसौली, सुल्तानपुर, सदर, लम्भुआ, कादीपुर [सुरक्षित], सिराथू, मंझनपुर [सुरक्षित], चायल, फाफामऊ, सोरांव [सुरक्षित], फूलपुर, प्रतापपुर, हंडिया, मेजा, करछना, इलाहाबाद पश्चिम, इलाहाबाद उत्तर, इलाहाबाद दक्षिण, बारा [सुरक्षित], कोरांव [सुरक्षित], बदलापुर, शाहगंज, जौनपुर, मल्हनी, मुंगरा बादशाहपुर, मछलीशहर [सुरक्षित], मड़ियाहूं, जफराबाद, केराकत [सुरक्षित], मुगलसराय, सकलडीहा, सैयदराजा, चकिया [सुरक्षित], पिंडरा, अजगरा [सुरक्षित], शिवपुर, रोहनिया, वाराणसी उत्तर, वाराणसी दक्षिण, वाराणसी कैंट, सेवापुरी, भदोही, ज्ञानपुर, औराई [सुरक्षित], छानबे [सुरक्षित], मिर्जापुर, मझवा, चुनार, मड़िहान, घोरावल, राबर्ट्सगंज, ओबरा तथा दुद्धी [सुरक्षित]
पांचवां चरण-19 फरवरी
[56 विधानसभा क्षेत्र]
सवायजपुर, शाहाबाद, हरदोई, गोपामऊ [सुरक्षित], सांडी [सुरक्षित], बिलग्राम मल्लावां, बालामऊ [सुरक्षित], संडीला, बांगरमऊ, सफीपुर [सुरक्षित], मोहान [सुरक्षित], उन्नाव, भगवंतनगर, पुरवा, मलिहाबाद [सुरक्षित], बख्शी का तालाब, सरोजनी नगर, लखनऊ पश्चिम, लखनऊ उत्तर, लखनऊ पूर्व, लखनऊ मध्य, लखनऊ कैंट, मोहनलालगंज [सुरक्षित], बछरावां [सुरक्षित], तिलोई, हरचंदपुर, रायबरेली, सलोन [सुरक्षित], सरैनी, उंचाहार, कायमगंज [सुरक्षित], अमृतपुर, फर्रुखाबाद, भोजपुर, छिबरामऊ, तिरवा, कन्नौज [सुरक्षित], तिंदवारी, बबेरू, नरैनी [सुरक्षित], बांदा, चित्रकूट, मानिकपुर, जहानाबाद, बिंदकी, फतेहपुर, अयाह शाह, हुसैनगंज, खागा [सुरक्षित], रामपुर खास, बाबागंज [सुरक्षित], कुंडा, विश्वनाथ गंज, प्रतापगढ़, पट्टी तथा रानीगंज
छठा चरण-23 फरवरी
[49 विधानसभा क्षेत्र]
टुंडला [सुरक्षित], जसराना, फिरोजाबाद, शिकोहाबाद, सिरसागंज, कासगंज, अमांपुर, पटियाली, अलीगंज, एटा, मारहरा, जलेसर [सुरक्षित], मैनपुरी, भोगांव, किशनी [सुरक्षित], करहल, जसवंतनगर, इटावा, भरथना [सुरक्षित], बिधूना, दिबियापुर, औरैया [सुरक्षित], रसूलाबाद [सुरक्षित], अकबरपुर-रनिया, सिकंदरा, भोगनीपुर, बिल्हौर [सुरक्षित], बिठूर, कल्याणपुर, गोविंदनगर, सीसामऊ, आर्यनगर, किदवई नगर, कानपुर कैंट, महाराजपुर, घाटमपुर [सुरक्षित], माधौगढ़, कालपी, उरई [सुरक्षित], बबीना, झांसी नगर, मौरानीपुर, [सुरक्षित], गरौठा, ललितपुर, मेहरौनी [सुरक्षित], हमीरपुर, राठ [सुरक्षित], महोबा, चरखारी
सातवां चरण-28 फरवरी
[68 विधानसभा क्षेत्र]
बेहट, नकुड़, सहारनपुर नगर, सहारनपुर, देवबंद, रामपुर मनिहारन [सुरक्षित], गंगोह, कैराना, थाना भवन, शामली, बुधाना, चरथावल, पुरकाजी [सुरक्षित], मुजफ्फरनगर, खटौली, मीरापुर, सिवालखास, सरधना, हस्तिनापुर [सुरक्षित], किठौर, मेरठ कैंट, मेरठ, मेरठ दक्षिण, छपरौली, बड़ौत, बागपत, लोनी, मुरादनगर, साहिबाबाद, गाजियाबाद, मोदीनगर, धौलाना, हापुड़ [सुरक्षित], गढ़मुक्तेश्वर, नोयडा, दादरी, जेवर, सिकंदराबाद, बुलंदशहर, स्याना, अनूपशहर, डिबाई, शिकारपुर, खुर्जा [सुरक्षित], खैर [सुरक्षित], बरौली, अतरौली, छर्रा, कोइल, अलीगढ़, इगलास [सुरक्षित], हाथरस [सुरक्षित], सादाबाद, सिकंदरा राव, छाता, मांट, गोवर्धन, मथुरा, बलदेव [सुरक्षित], एत्मादपुर, आगरा कैंट [सुरक्षित], आगरा दक्षिण, आगरा उत्तर, आगरा ग्रामीण [सुरक्षित], फतेहपुर सीकरी, खैरागढ़, फतेहाबाद तथा बाह।


text:
गुरुवार, 27 मार्च 2014
राजनीति के धुआं-धुक्कुन धइले बा बहरबांसू..
मनबोध मास्टर का बहुत कोफ्त बा। लहर पर कहर बन के कलह गिरल बा। कलह के भी कारण होला। जब एगो अनार रही आ सौ जने बीमार रहिहन त इहे होई। कबो-कबो त लहर उठेला। सत्तहत्तर में उठल रहे। सैंतीस साल बाद फिर उठल बा। लहर त बा लेकिन चुनाव पहिले ही कलह भी कम नेइखे। सत्तहत्तर में अइसन कलह चुनाव पहिले ना रहे भले बहत्तर चोंप पर खड़ा तंबू चुनाव की कुछ दिन बाद भहराइल। इ लोकतंत्र के तकाजा ह। सेवा खातिर टिकट मांगल जाता। जीतते मेवा खाइल शुरू। चुनाव की पहिले जनसेवक आ जीतला की बाद लोकतंत्र के राजा। विरोध के बाजा अनासो ना बाजत बा। ‘नाथ जी’ कई जने के ‘बे-नाथ’ बनावला पर लागल हवें। नाराजी के दौर, नया-नया ठौर। उल्टी गंगा बहावल जाता। बनारस वाला के कानपुर में पटकल जाता। गाजीपुर वाला देवरिया उतारल जाता। डुमरियागंज में पल्टीमार पर तकरार। इलाहाबाद में केशरी त अयोध्या में कटियार कुपित। बस्ती ना मिलले वेदांती लाल-पीयर। लखनऊ से टंडन टकसा दिहल गइलन। जौनपुर में अनुराग के राग बदल गइल। आडवाणी, जोशी, जसवंत, सुषमा, चिन्मया, लालमुनी चौबे, सुभाष महारिया, महादीपक शाक्य, शाही, जनरल, जिप्पी, जयप्रताप..। लमहर फेहरिस्त बा। ‘ नाथ जी’ से बसा एगो सवाल- इ लोग पार्टी के वफादार स्तंभ ना ह? घर के जोगी जोगना आन गांव के सिद्ध। संघर्ष, सेवा, निष्ठा के महत्वहीन बना के पल्टीमारन पर विश्वास। एहीसे होता सत्यानाश। अन्जाम का होई? आगाज में अनुशासन तार-तार । अनुशासित कहाये वाली पार्टी में नाराज कार्यकत्र्ता अध्यक्ष जी के पुतला फूंकत हवें, मुर्दाबाद के नारा लगावत हवें। असली-नकली के द्वंद्व उठल बा। पार्टी के केतना फायदा पहुंची? जनसेवा, समाजसेवा आ राष्ट्रसेवा खातिर ही यदि नेतागिरी बा त स्वहित छोड़ के जनहित, पार्टीहित, समाजहित आ राष्ट्रहित की बारे में सोचल जा। राजनीति की धुआं-धुक्कुनधुंध में अपना-पराया के पहिचान मिट गइल बा। ‘नाथ जी’ की चलते ही ‘महराज जी’ के भी पुतला फुंकाइल, मुर्दाबाद के नारा लागल। इ कम क्षोभ के बात ना बा। समय रहते स्थिति ना सम्हरायी त निरादर आ अपमान की आग में बहुत नुकसान होई। बहुत लोग से पुछलीं- भइया! पार्टी के कवन रोग धइले बा? जवन जवाब मिलल, उ दु लाइन में-
ओझा-सोखा, वैद्य-तांत्रिक, बात कहें सब धांसू।
पार्टी के ‘पछेड़’ करत बा, धइले बा बहरबांसू।।
- मेरा यह भोजपुरी व्यंग्य राष्ट्रीय सहारा के 27 /3 /14 के अंक में प्रकाशित है।
शुक्रवार, 21 मार्च 2014
बांटत टिकट, विकट विरोधा..
गुरुवार, 13 मार्च 2014
शुक्रवार, 7 मार्च 2014
सदस्यता लें संदेश (Atom)


text:
फर्जी यूनिवर्सिटी
विश्वविद्यालय अनुदान आयोग का मुताबिक फर्जी यूनिवर्सिटियन के सूची
बिहार
मैथिलीयूनिवर्सिटी/विश्वविद्यालय, दरभंगा, बिहार.
दिल्ली
वाराणसेय संस्कृत विश्वविद्यालय, वाराणसी (यूपी) जगतपुरी, दिल्ली.
कामर्शियल यूनिवर्सिटी लि॰, दरियागंज, दिल्ली.
युनाइटेड नेशन्स यूनिवर्सिटी, दिल्ली.
वोकेशनल यूनिवर्सिटी, दिल्ली.
एडीआर सेन्टरिक जुरिडिकल यूनिवर्सिटी, एडीआर हाउस, 8J, गोपाल टावर, 25 राजेन्द्र प्लेस, न्यू दिल्ली – 110 008.
इण्डियन इंस्टीच्यूट आफ साइन्स एण्ड इंजीनियरिंग, न्यू दिल्ली.
कर्नाटक
बडागनवी सरकार वर्ल्ड ओपन यूनिवर्सिटी एजुकेशन सोसाइटी, गोकक, बेलगाम, कर्नाटक .
केरल
सेंट जॉन्स यूनिवर्सिटी, किशनट्टम, केरल .
मध्य प्रदेश
केसरवानी विद्यापीठ, जबलपुर, मध्य प्रदेश .
महाराष्ट्र
राजा अरबीक यूनिवर्सिटी, नागपुर, महाराष्ट्र .
तमिलनाडू
डी डी बी संस्कृत यूनिवर्सिटी, पुत्तुर, त्रिची, तमिलनाडू .
पश्चिम बंगाल
इण्डियन इंस्टीच्यूट आफ अल्टरनेटिव मेडिसीन, कोलकाता.
उत्तर प्रदेश
महिला ग्राम विद्यापीठ /विश्वविद्यालय, (वुमेन्स यूनिवर्सिटी), प्रयाग, इलाहाबाद, उत्तर प्रदेश .
गाँधी हिन्दी विद्यापीठ, प्रयाग, इलाहाबाद, उत्तर प्रदेश .
नेशनल यूनिवर्सिटी आफ इलेक्ट्रो काम्प्लेक्स होमियोपैथी, कानपुर, उत्तर प्रदेश .
नेताजी सुभअष चन्द्र बोस यूनिवर्सिटी (ओपन युनिवर्सिटी), अचलताल, अलीगढ़, उत्तर प्रदेश .
उत्तर प्रदेश विश्वविद्यालय, कोसी कलाँ, मथुरा, उत्तर प्रदेश .
महाराणा प्रताप शिक्षा निकेतन विश्वविद्यालय, प्रतापगढ़, उत्तर प्रदेश .
इन्द्रप्रस्थ शिक्षा परिषद, इंस्टीच्यूसनल एरिया, खोदा, मकनपुर, नोएडा फेज टू, उत्तर प्रदेश .
गुरुकुल विश्वविद्यालय, वृन्दावन, उत्तर प्रदेश.
चेतावनी – उपर दिहल गइल सूची अंतिम ना हऽ. एहमें कुछ अउरी फर्जी विश्वविद्यालयन के नाम हो सकेला. विद्यार्थियन के चाहीं कि कवनो कॉलेज भा विश्वविद्यालय में नाम लिखावे से पहिले पक्का तौर पर पता लगा ली कि ऊ मान्यता प्राप्त ह. हमनी के कोशिश रही कि जसहीं एह सूची में कवनो बदलाव के खबर मिले ओकरा के अपडेट कर दिहल जाव.


text:
बिन्द मूवीज एंटरटेनमेंट के बैनर तले निर्मित की जा रही भोजपुरी फिल्म राम मिलाये जोड़ी की शूटिंग उत्तर प्रदेश के मिर्जापुर के कई गाँवों में जोर शोर से की जा रही है। फिल्म के निर्माता वीरेन्द्र
रानी चटर्जी बॉलीवुड में धूम मचाने को तैयार
भोजपुरी सिनेमा की पॉपुलर सिनेतारिका रानी चटर्जी जाने माने फिल्म निर्माता आशीष माहेश्वरी की निर्माणाधीन हिन्दी फिल्म लाईफ के ट्विस्ट में एक विशेष आईटम गीत पर ठुमका लगायेंगी। भोजपुरी सिनेम
दइब टेढ़ भइले करमवो बा फूटल: गजल
चलीं ई सबुर के बन्हल-बान्ह टूटल कमाये बदे आज घर-गाँव छूटल। मिलल मार गारी, मजूरी का बदला सरेआम अब आबरू जाय लूटल। भवन तीन-महला शहर में बा उनकर हमन के त झाँझर पलनियो ले टूटल। इहाँ दाल-रोटी चलल बाटे म
भोजपुरी-वर्तनी के आधार
(ई दस्तावेजी आलेख एह खातिर दिहल जाता कि भोजपुरी लिखे-पढ़े में लोगन के सहायक-होखो) भोजपुरी भाषा में उच्च कोटि के साहित्य-रचने करे खातिर ना, ओकर सामान्य रूप से पठन-पाठन करे खातिर आ ओकरा के कलम के भ
‘आशिक आवारा’
काफी बड़े पैमाने पर बनी निर्माता प्रेम राय की फिल्म ‘आशिक आवारा‘ होली पर प्रदर्शित की जाएगी। श्रेयश फिल्म्स के बैनर तले बनी इस फिल्म की शूटिंग हाल ही में पूरी की गयी और इन दिनों फिल्म के पोस्ट
भोजपुरी सिनेमा के भीष्म पितामह ‘‘नजीर हुसैन’’
फिल्मों के भारत में आगमन को १०० साल होने की खुशी में हो रहे उत्सवों में अपने जमाने के बडे बडे स्टार्स को तो याद किया जाता रहा है। मगर क्या एक फिल्म सिर्फ उन दो चार सितारों से ही […]


text:
भोजपुरी के आइटम गर्ल संभावना सेठ द्विवेदी के आइटम डांस के दीवाना पूरा बिहार अवुरी उत्तर प्रदेश बा। बहुत लोग त उनुका डांस के चलते फिल्म देखेले। संभावना के "भोजपुरी सिनेमा के हेलन" से लेके "भोजपुरिया आइटम गर्ल" तक कहेले।
संभावना के बियाह के बाद आशंका रहे कि, भोजपुरी सिनेमा के बिंदास बाला शायद अब आइटम सॉन्ग प डांस करत ना देखाई दिहे। हालांकि इ आशंका बहुत जल्दी गलत साबित हो गईल।
बियाह भईला के बाद पहिला बेर बिहार के मधेपुरा में एगो स्टेज शो करे पहुंचल संभावना कहली कि, जदी हमार पति हमरा आइटम के डांस करे से रोकिते त हम उनुका से कबो बियाह ना करती।
संभावना कहली कि, हमार पति (अविनाश द्विवेदी) हमरा के खूब नीमन से जानतारे। उ हमरा के कबो आइटम डांस करे से ना रोकेले, जदी उ रोकिते त हम बियाह ना कईले रहती।
उ कहली कि, हमार पति पहिलही से फिट बाड़े जबकि हमार वजन बढ़ गईल रहे त हमू उनुका नीहन पातर (स्लिम) भईल चाहत रहनी अवुरी अयीसन करे में हमार पति हमरा के खूब मदद कईले।
संभावना बतवली कि, बियाह के बाद उ खूब आइटम सांग करतारी। स्टेज शो अवुरी रियलटी शो में डांस करतारी। बियाह के बाद पति के ओर से कवनो दबाव नईखे। उनुकर पति उनुका के समझेले।
उ कहली कि, हम अविनाश के साढ़े पांच साल से जानतानी। एगो रियलिटी शो - 'डांस संग्राम' के दौरान पहिला बेर मुलाकात भईल रहे। एही दौरान दोस्ती हो गईल अवुरी हमनी के बियाह क लिहनी, एहसे आज आइटम डांस प बवाल चाहे आपत्ति के सवाल नईखे उठत।


text:
ई साल ननियउरा के दुलार जस होखे
ससुरारी में दू साली के पियार जस होखे
टोला में आइल भइयन के सार जस होखे
नया साल लरिकाईं के इयार जस होखे।।
महंगाई के मूस बदे बिलार जस होखे
भष्टाचारी लोग बदे हूंडार जस होखे
घूसखोरन के लीले ई घरियार जस होखे
नया साल ई मोरनी के सिंगार जस होखे।।
बेरोजगारन के खातिर रोजगार जस होखे
व्यवसायी लोगन की ई व्यापार जस होखे
खेतिहर खातिर मौसम के सुतार जस होखे
नया साल ई जिनिगी में उपहार जस होखे।।
लइकन खातिर कार्टून चित्रहार जस होखे
नवहन खातिर लैला-मजनूँ प्यार जस होखे
बुढवन खातिर राष्ट्रीय समाचार जस होखे
नया साल ई पांच साली सरकार जस होखे।।
रहिमन बदे रमजान के पखवार जस होखे
गुरुदास के गुरुद्वारा दरबार जस होखे
विलियम खातिर क्रिसमस के त्यौहार जस होखे
नया साल फागुन बहार जस होखे।
.
.
.
.
नव वर्ष की खांची भर बधाई बा सब लोग के


text:
हमर घर उहाँ ह जहाँ के जगह गंगा से पवित्र, स्वर्ग से सुन्दर आ समुन्द्र से भि स्वच्छ बा । जेकरा के प्रकृति भि आपन सब रुप देके शृंगारले बा । जहाँ गौतम बुद्ध, राजा जनक, माता सिता के जनम भइल बा । हम जन्मनी उहाँ जहाँ के धरती आपन देश नेपाल के दाना पानी से लेके लगभग ८०% आवश्यकता पुरा करेला । काहे कि देश के प्रमुख द्वार से लेके कलकारखाना, वनजगल, उपजाऊ जमिन सब इहे बा ।
एतने ना समय समय मे देश पर परल संकट से भि इहे बचइले बा काहे कि नेपाल के कवनो क्रान्ति बिना ए जगह के सहयोग समर्थन से सफल नइखे भइल । ई कुली के एक शब्द मे कहल जाव त ई जगह पुरा देश के मुटु (दिल) ह । जवना के बिना देश के साँस लेहल भि मोश्किल बा ।
देश के भौगोलिक नामाकरण अनुसार ए जगह के तराई नाम बा आ ए जगह पर रहेवाला लगभग सभी लोग के देश के शासक लोग द्वारा मधेशी नामाकरण कइल गइल बा आ आजकल उ मधेश नाम मे परिणत हो गइल बा । तराई से मधेश नामकरण के पीछे भी बहुती कारण सब बा ।
समय बितत गइल नेपाल मे भि समय के साथे अनेकन परिवर्तन होत गइल । देश मे क्रमश: राणाकाल, राजतन्त्र, प्रजातन्त्र, लोकतन्त्र जइसन परिवर्तन भइल आ ए सब परिवर्तन मे मधेश आ मधेशी के भी अहम (जोडदार) भूमिका रहल बा ।
लगभग ए सब काल मे मधेश आ मधेशी पर सिर्फ शोषण हि भइल । देश मे जब प्रजातन्त्र आइल तब पुरा देशवाशी अपने आप के तनि स्वतन्त्र महसूस कइलख लेकिन मधेश आ मधेशी के हालत जइसन के तइसने रहल । मधेश आ मधेशी मूलत: करदाता, मतदाता आ अन्नदाता मात्र के रुप मे प्रयोग होखे लागल । ओकरा बदला मे शासक लोग मधेशी के देखावा (उदाहरण) के रुप मे कहि कहि राखे लागल । जइसे जहा बिस गो मन्त्री बनल ओ मे दुगो मधेशी के राख देलख । आ आज तक ले उहे परम्परा चलते आ रहल बा । कवनो भी जगह होखो चाहे कवनो राजनैतिक पार्टी, संघ संस्था चाहे सरकारी पदे काहे ना होखो ओ सब पर देखावा ही लउकेला । कुछ जगह पर मधेशी आपन क्षमता अनुसार जरुरे पुगल बा बाक़िर अन्य मे बात उहे देखवा ।
जब लोकतन्त्र आइल त सब देशवाशी बहुते खुश भइल कि अब हमनी के आपन शासन-सत्ता आ गइल, अब हमनी के भेष भुषा, भाषा संस्कृति, शाशन प्रशासन, के संरक्षण संवर्द्धन होई, उच्च मान सम्मान मिली, हमनी सब नेपाली के बराबर हक अधिकार होई कहके । काहे कि ई लोकतन्त्र कवनो एगो आदमी चाहे एगो समुदाय के प्रयास से ना मिलल रहे, ओ मे सम्पूर्ण नेपाली के बलिदानी रहे जे मे मधेश आ मधेशी के अग्रगामी आ निर्णायक भूमिका रहे । हजारो लोग शहिद भइल, लाखो माई बहिन बिधवा भइली, लाखो जवान अपांग भइल ।
बाक़िर ए लोकतन्त्र मे भि मधेश आ मधेशी के साथे सौतेला व्यवहार पहाड़ी खस शासक के द्वारा होए लागल। सम्बिधान भि बनल त उ खाली पहाड़ी बाहुन के मध्य नजर राख के बनल । काहे कि ओकर बनवनिहार खाली उहे लोग रहे । जवना के ८० % नेपाली स्वीकार ना कइले आ सब लोग आपन आपन तरिका से विरोध जनइले । इहे क्रम मे मधेशी लोग नाकाबन्दी तकले कके विरोध जनइले । आ उ आंदोलन अब काठमाण्डौ केन्द्रित आंदोलन मे परिणत हो के अभिनो जारी बा ।
ई बिरोध के आन्दोलन मे जवन क्रूर तरीका से राज्य द्वारा शान्ति सुरक्षा के नाम पर दमन भइल ओ से साफ स्पष्ट हो गइल कि मधेश आ मधेशी के लेल ना नेपाल मे पुलिस प्रसाशन बा ना मधेशी लाए नेपाली सेना बा ना ही कवनों मानवाधिकार । काहे कि काठमांडू के अान्दोलन मे उहे पुलिस प्रसाशन पानी के फुहेरा से आन्दोलन के सहज करत देखल गइल त उहे मधेश मे बन्दुक के गोली से सिधा छाती भा कपार पर मार के आपन द्वेध चरित्र उजागर कइले रहे । इहाँ तकले कि आन्दोलन के कंट्रोल करेके नाम पर चार बरिष के अबोध लइका से लेके ज़नानी सब के पकड़ पकड़ के गोली मरले रहे लोग । आखिर का आपन अघिकार मांगल गुनाह रहे कवनों मधेशी लाए ?
आजो मधेशी-जनजाति के आन्दोलन के दबावे खातिर अनेकन उपाय अखतियार कइल जा रहल बा । आंदोलनकारी मधेशी पर अनेकन आरोप लगावत मधेशी के भारतीय के नाम से नामाकरण करत बा लोग । ई गलत आरोप बा, हम ओ लांक्षणा लगावेवाला लोग के चुनौती देत कहतानी कि आपन पुर्खा के कागजात निकालस आ कवनो मधेशी के पुर्खा के कागजात से मिलाके देखस कि के कय पुस्ता से के नेपाली बा ?
ना त प्रमाणे देखे के बा त पूर्व प्रधानमंत्री शेर बहादुर देउवा, माधव नेपाल, कृष्ण प्रसाद भट्टराई जइसन एक पुस्ते दु पुस्ते खस पहाडी बाहुन लोग के देखी । के काहाँ से आइल बा चाहे काहाँ जनमल रहे । आरे ई सारा दुनिया जानत बा की ई लोग के मधेशी बिहारी नजर आवेले उहे दार्जेलिङ्ग होखे चाहे देहारादून आदि से कवनों तामाङ, कोइराला, खनाल आदि खाली नाम के पछाड़ी जोरले होखे उनका के ई खाटी नेपाली मानेले । आखिर एसे का सिद्ध करेके के चाहत बा लोग की नेपाली राष्ट्रियता ह की एह लोग जइसन जातीय शब्द ।
जहाँ तकले बात बा राष्ट्रवादी आ देशभक्त के, ” जे चोर ओकरे बड़का सोर ” त टनकपुर , कोशी आदि के बेचेके, चन्द पैसा के लोभ मे पर के भारतीय, भूटानी सब के नागरिकता देवे के काम त सब आपना के बडका देशभक्त कहेवाला पहाडी बाहुन लोग हि कइले बा । नेपाल के असली देशभक्त आ राष्ट्रवादी त मधेशी बा काहे कि आज तकले कवनो मधेशी देश के शिर झुकावेवाला कामे नइखे कइले ।
आरे उ मधेशी ह जे आपन भेष भूषा आपन संस्कृति आपन बोली लवज़ तकले के दान देके अपना आप के ई देश के खाटी नागरिक देखावे के चक्कर मे रात दिन बरसो बरस नेपाली के पाठ पढ़ लख, नेपाली भाषा बोललख । इहाँ तकले की आपन बालबच्चा के साथे अइसन दुर्व्यवाहर ना होखों कहके मात्र नेपाली भाषा सिखइलस । हम उ पहाड़ी से पुछेम की कहियों आपन भेष भूषा आपन संस्कृति के छोडके दोसर के समुदाय मे दोसर भाषा मे एक दिन त बोल के देखस सारा राष्ट्रियता के भूत उतर जाई । ऐतना आसान ना होला दोसरा जइसन बनल तेपरो मधेशी ही ह जे नेपाली राष्ट्रियता मे समाहित होखे लाए ई सब कइलस ।
जहाँ तकले देश के हरेक ढंग से आगे बढ़ावे के बात बा त मधेशी एहु मे दोसरा से तनिकों पीछे नईखे । आजू नेपाल एक गणतन्त्र संघीय लोकतन्त्र राष्ट्र बा त एमे मधेशी के अमिट सहयोग समर्थन रहल बा । देश मे संघीयता आइल कइसे मधेशी के मधेश आंदोलन के चलते । आज भी देशके अग्रगामी प्रगति दूरगामी सोच आ प्रतिगामी के जाल से बचावे लाए मधेशी जनजाति से मिलके निरन्तर लड़ रहल बा । संबिधान के जालसाजी नियम चाहे कमी कमजोरी लाए आज भी मधेशी निरन्तर ओकर बिरुद्ध लड़त बा । एसे मधेश आ मधेशी ई देश के बचावे मे हि मदत कइले बा । एहिसे झुठ मुठ के खोखला राष्ट्रवादी आ देशभक्ति से काम ना चली । आखिर रउवे बताई, बा के राष्ट्रवादी ?
सुभाष कुमार बैठा
बेलदारी ५ बारा , नेपाल
हाल पेन्सलभेनिया , अमेरीका
जरुरे पढ़ी –
मधेश के विकास विना देश विकास असम्भव
मधेश मे बेटी के अधिकार अउर दहेज के सवाल


text:
पटना, 9 मई ।
बिहारी भाषा औरी वोकर सिनेमा के दूरदसा देख के मन आहात भइल कवनों नया बात नईखे बाकी उ छबि सुधारे लाए कमे लोग बा जे अपना वोर से मन लगाके आपन भाषा संस्कृति आ वोकर सिनेमा के रूप परिवर्तन करेमे लागल बाड़े ।
वोइसने मे से एक नाम हवे नितिन चन्द्रा । बिहार के रहनियार नितिन आजकल के भोजपुरी सिनेमा मार्फत भोजपुरी भाषा/संकृति पर हो रहल खेलवाड़ से बहोत निरास बानी जेकर पिछिलका उदाहरण बनल बा प्रियंका चोपड़ा के पहिलका भोजपुरी फिलिम “बम बम बोल रहा है काशी ” । प्रियंका के फिलिम के नितिन महाअश्लील (ट्रेलर), सेमी पोर्नोग्राफिक, “A” रेटेड फिल्म के संज्ञा देले बानी ।
अश्लील, फूहड़ भोजपुरी फिलिम के इमेज से साफ सुथरा औरी सामाजिक परिवेस पर नया प्रयोग कर के देसवा फिलिम से चर्चित भइल नितिन आपन पिछिलका फिलिम “मिथिला मखान ” से मैथली भाषा के एक मात्र नेशनल आवर्ड जीतेमे सफल भइल रहनी ।
आपन अथक प्रयास से बिहारी भाषा के छबि सुधारत राष्ट्रीय पुरस्कार बीजेता नितिन प्रियंका चोपड़ा के ब्यानर मे बनल भोजपुरी फिलिम के ट्रेलर देख के प्रियंका पर उहे फूहड़पन आ अश्लीलता के बढ़ावा देवेके आरोप लगावले बाड़े । आपन बात सोसल मीडिया मार्फत प्रियंका तक सुना देवेके निहोरा करत कहले की प्रियंका भी उहे बह रहल गंगा मे हात धोवे के आलवा कुछ अच्छा नइखी कइले ।
अश्लील आ सेमी पोर्नोग्राफिक फिलिम बना के प्रियंका अपना आप के शर्मशार ही ना बाकी पद्मश्री जइसन सम्मान के भी दागदार कइले बाड़ी । सम्मानित व्यक्ति से समाज के सुधार के आशा कइल जाला बाकी उनकर फिलिम से बिहार के भाषा संकृति पूरा देश मे एक बार फेरु बेइज्जती के कारण बनी । प्रियंका भले धनकुवेर होखस माकिर अइसन फिलिम से ऊ आपन सोच आ स्तर के न्याय नईखी करत कहके नितिन 15 करोड़ भोजपुरी भाषी के संस्कृति आ इज्जत से खिलवाड़ अब बन्द करेके अपील कइलन ।
अभिन ट्रेलर देखके एतना खिसियाइल बानी, बिहान पूरा फिलिम देख के एक खुल्ला पत्र लिखेम कहके नितिन जानकारी दहनी ।
नीचा पढ़ी उनकार पूरा अपील … ।
साथे साथे प्रियंका के फिलिम के ट्रेलोर भी देखि आ आपन राय जरूर लिखी आ बताइ रौवा भी नितिन से केतना सहमत बानी । राउर बिचार नितिन चन्द्रा तकले पाहुचावे के हमनी के कोसिश रही ।


text:
भाषा के मेल आ दुरदुरावल भोजपुरी
भारत एगो अइसन देश ह जहवा फरक फरक पहिनावा, बोलचाल, धर्म आ सोच के लोग रहेला । बाकिर ई सभन के एकेगो चीज एक जईसन बा की उ लोगन के पहिचान भारत देश से होला । केहू देवनागरी लिपि से लिखे ला आपन भारतीय होखे के पहिचान त केहू गुरुलिपि भा द्रविड़ से । पहिले भारत के पहिचान संस्कृत से होत रहे आ संस्कृते अइसन भाषा ह जवना से खाली भारते ना दुनिया के कईगो भाषा के जनम भईल बा । वैदिक संस्कृत पहिले ब्राह्मी लिपि में लिखल जात रहे अउर ब्राह्मी लिपि से कईगो लिपि के उद्भव भईल जे आजो उ भाषा आ लिपि आपन अस्तित्व बनावे में सफल बिया । ऐही से कहल जाला की बहुति भाषा संस्कृत से उत्पन भईल बिया । ऐहि से खास करके भारतीय भाषा कउनो लिपि में लिखल जात होखे बाकिर कई गो शब्द एक दूसरा से मेल खाला ।
ईहवा एगो अउर बात बा की भारत मे कुछ अईसनो भाषा बडिसन जवन सीधे संस्कृत से नईखी निकलल ओही लेखा जईसे बाबा से बाउजी भइल ओकरा बाद बेटा/बेटी । ई उदाहरण से रउआ सभे के बुझा गईल होखी बंगल भाषा सीधे मगध साम्राज्य के भाषा से फरका भईल बिया आ सबसे अहम बात इ बा की आज जवन बंगाल में बंगला बोलल जाला ओकर जनम स्थान बंगाल ना हs ओकर जनम बिहार के उ भाग में भईल रहे जवना के आज झारखण्ड के नाव से जानल जाला । ई समुदाय पचिन बिहार (अब झारखण्ड) से आके अधिक संख्या मे बंगाल/गौड़ में बसल रहे लोगग । आज जवन लिपि में बंगला लिखल जाला उ पहिले कैथी लिपि में लिखल जात रहे । उहे कैथी लिपि जवना में भोजपुरी, मैथली, अवधि/छतीसगढ़ी आदि जईसन भाषा लिखल जात रहे ।
हमरा कहे के मतलब ई बा की हिंदी जे आज भारत के राज भाषा के रुपमे अस्तित्व बा जवना के देश में सबसे जादे बोलल आ बुझल जाला ओकरा बारे में हिंदी के अगुआ लोग बहुति भ्रम आ झूठ फईलावले बा लोग । जेकरा जवन बुझाइल आपन आपन मत देते गईल लोग बाकिर ई जाईज बा की ई लोग जवन दुनिया के सामने राखल लोग उ झूठ रहे । हिंदी आ उर्दू दुनो एके ह फरक मात्र ई बा कि हिंदी देवनागरी में लिखल जाला आ उर्दू अरबी के रूप नस्तोलिक लिपि में । हिंदी जब भारतीय भाषा के संपर्क में आईल त खास करके बिहार, यूपी समेत राजस्थान के मय भाषा में त एकर रूप भारतीय तर्ज पर आईल । हिंदी/उर्दू के शब्द कोश में अरबी, फारसी आ तुर्की भाषा के शब्द सबसे बेसी बा (एकरा के एगो अंग्रेजी किताबो प्रमाणित कइले बिया )।
हिंदी एगो आधुनिक भाषा ह जे मजबूत बा एकरा के सबसे आसानी से बोलल आ बुझल जाला । ऐहिसे ई आज देश के अस्तित्व ह जवन सही बा बाकिर ई सही नईखे की हिंदी, भारत (उत्तर भारत) के हर भाषा के माई/बाप ह । हिंदी के उत्पति में खास भारत के जवन प्रांतीय भाषा बाडिसन ओकर मुख्य योगदान बा ई सब भाषा के समावेश से हिंदी के अस्तित्व आईल बा । काहेसे की हर प्रांतीय भाषा के मूल जनम जगह बा बाकिर हिंदी के नईखे, काहेकी ई प्रादेशिक ना अरबी/ फारसी/ तुर्की आ भारतीय प्रांतीय भाषा के मेल से बनावल गइल बा ।
अब तनी आपन माईभाषा के बारे में बतकही कईल जाव भोजपुरी भाषा एगो आजाद भाषा ह जवना के उत्पति प्राकृत आ पली के सघे सघे संस्कृत के जोग से भईल बा । आज जवन भोजपुरी के मूल क्षेत्र के रूप मे बतावल जाला, उ पहिले ना रहे । भोजपुरी के जवन ‘भोजी समाज’ बा उ उजैन के मूल रहे लोग कउनो कारण बस उहा से भोजपुर (शाहाबाद) में ओकर बाद बक्सर आ बलिया में बसल लोग । एमपी के भोजपुर होते बिहार के भोजपुर तक भोजपुरी अस्तित्व रहे (राजा भोज के नगरी )।
आज भोजपुरी बस एक प्रांतीय भाषा नईखे, देश के कोना कोना में ऐकर उपयोग होता । माराठी आ भोजपुरी के कईगो शब्द के मेल होता जईसे ‘नाव’ के, एकर हिंदी में माने ‘नाम’ होला, ‘आजी’ दुनो भाषा में उपयोग होला जवना के हिंदी में ‘दादी’ कहल जला अहिसही कईगो शब्द बडिसन । ई सब भाषा के मेल के साफ कारण इहे लउकता की संस्कृत के अंश के सघे सघे मूल जगह से दुसरे जगह पलायन के चलते शब्दन के व्यवहार से भाषा के मेल भईल । झारखण्ड/बंगाल/असाम के संथाल समाज के भाषा के मेल उत्तर भारत के साथे दक्षिण भारतीय भाषा से देखल जा सकता । दक्षिण भारत भाषा (तमिल) के प्रभाव श्रीलंका में भी देखल जा सकता सिंघली भाषा के तौर पर । गुजरती आ माराठी के लिपि फरका बा बाकिर कुछ शब्दन के मेल साफ लउके ला ।
भाषा समाज आ देश के आइना होला एकरा के आदर करी आ माईभाषा अउर देश भाषा के आदर करी तबे राउरो सम्मान होई । भारत में संघराज भाषा हिन्दी के बाद सबसे बेसी बोले जाय वाला भाषा भोजपुरी ह । समय समय पर एकरा के 8 वी अनुसूची में सामिल करे के मांग उठत रहत बा । एकरा खातिर फरका फरका आन्दोलन भईल बाकिर इसब आंदोलन तुच्छ राजनीति के शिकार हो गईल । अब जरूरत बा एगो अइसन आंदोलन के जवन जन-आन्दोलन बन जाये ।
भोजपुरी भाषी के जनसंख्या 20 करोडो से बेसी बा । ई लोग भारत के विभिन्न हिस्सा मे आपन विशेष प्रभावो रखेला लोग । सिंधी, मणिपुरी अउर ईहा ले कि नेपाली भाषा 8वीं अनुसूची मे बा जबकि ई भाषा के बोले वाला भोजपुरी भाषियन के तुलना मे काफी कम लाखन में बा । आलोचक भोजपुरी के 8वीं अनुसूची मे शामिल ना करे के तर्क देला लोग की ऐसे हिन्दी के नुकसान होई । उनकर संख्या कम हो जाई । दोसर ई कि भारतीय रूपया (नोट) पर मय भाषा के लिखल आसान ना होई काहे की एक नोट पर जगह कम होला । ई सब मय तर्क मे दम नईखे ई सब बहाना मात्र ह ।
मारिशस के हिन्दी विद्वान सोमदत्त बखोरी आपन किताब ‘एक मारिशस की हिन्दी यात्रा’ मे लिखत हउअन कि भोजपुरी खाली घर के भाषा ना रहे, ई मय गाँव के भाषा रहे, भोजपुरी के दम पर लोग हिन्दी समझ लेत रहे आ हिन्दी सीखल चाहत रहे । आज हम बेहिचक कह सकत बानी कि ऐह देश मे हिन्दी फलल फुलल बिया त भोजपुरी के प्रताप से । दोसर तर्क के बात कइल जाव त अमेरिका मे शुरुआत मे 14 राज्य रहे जवन अब 50 हो चुकल बा । उहा के नोट पर 14 अलग अलग तार आ अन्य राज्यन के झंडा अउर छोट छोट अक्षर मे नाव लिखल बा । कुछो अइसने फार्मूला आरबीआई अपना सकेले ऊपर के बहाना से बचे लाए ।
भोजपुरी भाषा के संबिधान में शामिल करे खातिर कई बेरी विधेयक संसद में लिआवल गईल । बाकिर हर बेरी कवनो ना कवनो बहाना कके टाल दिहल जाला । लोक सभा मे भोजपुरी भाषी सांसदन के संख्या के कवनो कमी नईखे । जवना में देखल जाए त विशुद्ध रूप से भोजपुरी भाषी लोकसभा क्षेत्र के संसदन के संख्या 90 से 100 ले बा (यूपी/बिहार/झारखण्ड आ अन्य)। दोसर परदेसन सेहु भोजपुरी भाषी सांसद चुन के आवेले जईसे नार्थ ईस्ट दिल्ली से मनोज तिवारी जईसन अउर नाव बा । पंजाब से सांसद सीमरजीत सिंह संसद मे कहले रहन कि- ‘गुरु गोविंद सिंह’ जी के रचना भोजपुरी में बा ।
भोजपुरी सिनेमा के सालाना बजेट 500 करोड़ बा, जदी भोजपुरी बाज़ार के बात कइल जाव त ई सब के (गैरभोजपुरी भाषी समेत) ध्यान आपन ओरी खींले बा । जहवा सनीमा के कम लागत मे बहुत निमन कमाई हो जाला । इहे कारण ह कि बॉलीवुड के प्रोडूसर/डायरेक्टर/स्टार इहवा आपन किस्मत आज़मावे ला लोग । अमिताभ बच्चन, मिथुन, अजय देवगन, धर्मेन्द्र जईसन सुपर स्टार के सघे कइगो बड़हन डायरेक्शन आ प्रोडक्सन कम्पनी आपन किस्मत आज़मा चुकल बिया । 2004 में मनोज तिवारी के आइल फिल्म ‘ससुरा बड़ा पईसा वाला’ मात्र 27 लाख मे बनल आ 6 करोड़ से जादे के कमाई कइलस । एकरा बाद से भोजपुरी माने मनोज तिवारी आ पॉलीवुड सनीमा जग जाहिर हो गईल । ओकरा बाद त इहा फिल्मन के बाढ़ आ गईल, जवन अबले चलता तेजी से ।
भोजपुरी भाषा भा भोजपुरी कल्चर से प्रभावित एक से एक टीवी चैनल के भी शुरुआत हो गईल बा (महुआ/ महुआ प्लस/संगीत भोजपुरी/बिग मैजिक गंगा/अंजना/ओस्कर मूवी/हमार टीवी/भोजपुरी सिनेमा ..जईसन चैनल) । भोजपुरी के इंटरनेट फ्रेंडली बनावे के बहुति प्रयास कईल जाता । बीएचयू के भारतीय सूचना प्रौद्योगिकी संस्थान आ भोजपुरी अध्ययन केंद्र मिलके ऐके इंटरनेट फ्रेंडली बनावे मे जुटल बा । खबरिया पत्रकारण मे कईगो बड़ नाव बा रवीश कुमार, पुण्य प्रसून, उर्मिलेश जइसन पत्रकारो भोजपुरी भाषी हवन जे आज हिन्दी पत्रकारिता के रीढ़ बन चुकल बा लोग ।
ई सब कुली के बावजूदो भोजपुरी अधिकार आन्दोलन के मीडिया मे कवरेज ना मिल पावेला । मारिशस, फिजी जइसन देश भोजपुरी के चलते बसल आ फलत फुलत बा । भोजपुरी के 8वि अनुसूची में ना होवे के चलते साहित्य पुरस्कार, फिल्म के राष्ट्रीय अवार्ड, भोजपुरी लेखकन के राष्ट्रीय पुरस्कारोन के श्रेणी से बाहर राखल जाला । जवन की भोजपुरी के 20 करोड़ जनमानस के साथ भेदभाव ह ।
भोजपुरी के लोकप्रियता के मिठापन के अंदाज़ा इहे बाते से लगावल जा सकता कि संगम नगरी मे मारिशस से आइल एक विदुषी कहले रहली कि भोजपुरी के मिठापन के प्रगाढ़ते ह कि उ मारिशस जइसन टापूवो के स्वर्ग बना देहलस । हम रउआ सभन से एगो सवाल करे चाहतानी की काहे भोजपुरी भाषा के दूरदुरावल जाता, दोसर लोग त करते बा बाक़िर रउआ काहे करत बानी जेकर माईभाषा भोजपुरी ह, आपन मन से जबाब दिही ।
जरुरे पढ़ी –
- भोजपुरी भाषा के बिकास मे नया पीढ़ी के आवश्यकता : वास्तविकता अवुरी सम्भावना ।
- भोजपुरी भाषा अउरी विकास । भोजपुरी जागरण – ११
- भोजपुरी लोकगायन : सामर्थ्य और चुनौतियाँ
- भोजपुरी भाषा हमार माई ह, लजाई काहे ?
- भोजपुरी जागरण ६ – नेपाल के भोजपुरी अउरी अश्लीलता !
- भोजपुरी जागरण ७ – “नेपाल के शिक्षा प्रणाली औरी भोजपुरी भाषा !”
- भोजपुरी के छबि सुधारे मे युवा पुस्ता के जरुरी


text:
गोरिया चाँद के अंजोरिया नियन गोर बारू हो
तोहार जोर केहू नईखे बेजोर बारू हो...
तोहार ओठ चटकर बा गुलाबी नियन
गाल उगल बा नैना शराबी नियन
गोरी रस्वा भरल पोरे पोर बारू हो
तोहार जोर केहू नइखे बेजोड़ बारू हो...
दिल पे बिजली गिरेला जब तकेलु तू
गोरी हंसी के खिरकिया से झाकेलु तू
तू त गमकत बसंती झकझोर बारू हो
तोहार जोर केहू नइखे बेजोड़ बारू हो
एह गली तोहरे खातिर त आयीले हम
तोहरे खातिर त जिनगी गवाईला हम
गोरी चंचल चकोरी चितचोर बारू हो
तोहार जोर केहू नइखे बेजोड़ बारू हो
चाल बिगरल बा सावन के कहात नइखे
बिना तोहरा के एको पल रहात नइखे
भरत मंजूल के नेहिया के डोर बारू हो
तोहार जोर केहू नइखे बेजोड़ बारू हो...
गोरिया चाँद के अंजोरिया नियन गोर बारू हो
तोहार जोर केहू नईखे बेजोर बारू हो...


text:
सौर मंडल
सौर मण्डल सूर्य आ एकरी चारों ओर चक्कर लगावेवाला ग्रह आ उन्हन की उपग्रह कुल से मिल के बनल परिवार के कहल जाला। वर्तमान समय में सूर्य क आठ गो ग्रह बाड़ें काहें से कि नौवां ग्रह प्लूटो के 2006 में अनियमित आकार की कक्षा की कारण ग्रहन की लिस्ट से बाहर क दिहल गइल। अब प्लूटो के बौना ग्रह कहल जाला।[1]
सूर्य की ओर से क्रम से बुध, शुक्र, पृथ्वी, मंगल, बृहस्पति, शनि, यूरेनस (अरुण) अउरी नेपच्यून (वरुण) इहे आठ गो ग्रह बा। सबसे बड़ा ग्रह बृहस्पति हवे आ सबसे छोट बुध। मंगल आ बृहस्पति के बीच में छोट छोट पिंड सभ के पेटी पावल जाले आ एह पिंड सभ के एस्टेरॉइड्स कहल जाला।
पृथ्वी से सबसे नजदीक शुक्र ग्रह हवे।
संदर्भ[संपादन]
- ↑ "सौर मण्डल में ग्रह क परिभाषा: प्रस्ताव 5 आ 6" (PDF) (अंग्रेजी में) IAU 2006 General Assembly (International Astronomical Union).


text:
Friday, August 22, 2008
रिमझिम पड़ेला फुहार हो देहियाँ में आग लगाये..
कइसे बचाई आपन जान हो देहियाँ में आग लगाये.
जबसे बलम जी परदेश गइलन, हमारे जियरवा के सुधि नाही लिहलन.
सासु जी के बोलिया में आग हो देहियाँ के आग लगाये..
रिमझिम पड़ेला फुहार हो...........
करेजवा के चीर जाला सहेलियन के बोलिया जरको ना सहाला उनकर ठिठोलिया
कइसे बुझाई आपन प्यास हो देहियाँ में आग लगाये.
रिमझिम पड़ेला फुहार हो...........
भेजतानी संदेसा हम अपना जूनून से सियाही ना समझीय लिखातानी खून से..
जियरा में नाही बाचल आस हो देहियाँ में आग लगाये.
रिमझिम पड़ेला फुहार हो...........
रिमझिम पड़ेला फुहार हो देहियाँ में आग लगाये..
कइसे बचाई आपन जान हो देहियाँ में आग लगाये.
कइसे बचाई आपन जान हो देहियाँ में आग लगाये.
जबसे बलम जी परदेश गइलन, हमारे जियरवा के सुधि नाही लिहलन.
सासु जी के बोलिया में आग हो देहियाँ के आग लगाये..
रिमझिम पड़ेला फुहार हो...........
करेजवा के चीर जाला सहेलियन के बोलिया जरको ना सहाला उनकर ठिठोलिया
कइसे बुझाई आपन प्यास हो देहियाँ में आग लगाये.
रिमझिम पड़ेला फुहार हो...........
भेजतानी संदेसा हम अपना जूनून से सियाही ना समझीय लिखातानी खून से..
जियरा में नाही बाचल आस हो देहियाँ में आग लगाये.
रिमझिम पड़ेला फुहार हो...........
रिमझिम पड़ेला फुहार हो देहियाँ में आग लगाये..
कइसे बचाई आपन जान हो देहियाँ में आग लगाये.
Posted by abhay krishna at 10:19 PM 1 comment:
Labels: lok geet kajari
Sunday, August 17, 2008
श्रावण (कृष्णपक्ष) २०६५, १७ अगस्त रविवार से ३० अगस्त शनिवार २००८
श्रावण (कृष्णपक्ष) २०६५, १७ अगस्त रविवार से ३० अगस्त शनिवार २००८
श्रावण (कृष्णपक्ष) २०६५ के शुरुआत १७ अगस्त रविवार से शुरू होके ३० अगस्त शनिवार २००८ तक रहत बा..
पक्ष के कारक ग्रह कारक ग्रह सूर्य, मंगल अउरी गुरु हो जइहें .. ई पक्ष में सूर्य, शुक्र अउरी बुध के राशिः परिवर्तन क्रमशः प्रतिपदा १७ अगस्त, दशमी २६ अगस्त अउरी नवमी २५ अगस्त के होत बा..
कृष्ण जन्माष्टमी २४ अगस्त के हो रहल बा. ओही दिना वैष्णव लोग के बरती के दिन बा.
मेष(चू,चे,चो,ला,लू,ले,लो,ला,अ)माता पिता से सहयोग मिली अउरी २६ अगस्त के बाद आय में वृद्धि के संकेत बा.. अनावश्यक खर्चा से बची जा. पिता के स्वास्थ के प्रति सचेत रहला के काम बा. मूंगा धारण कइला से लाभ होखी..
वृष(ई,उ,ए,ओ,वा,वी,वू,वे,वो)सरकारी कर्मचारी लोग खातिर बढ़िया समय बा.. जोश के बजाय होश से काम लेबे के पड़ी. सूर्य के जल दिहला से और सूर्य नमस्कार से लाभ होखी.. माता रानी के ध्यान धरीं जा लाभ होखी....
मिथुन(का,की,कू,घ,ड,छ,के,को,हा)व्यापारी लोग खातिर बढ़िया समय लेकिन मौसम के मार से सावधान रहे के जरुरत बा.. आय के बढोतरी के संकेत स्पष्ट बा. २५ अगस्त के बाद बढ़िया समय बा..पन्ना धारण करीं जरुर लाभ होखी..
कर्क(हा,हू,हे,हो,डा,डी,डू,डे,डो)जिंदगी में उतार चढाव बनल रही. पक्ष में काला कुकुर के खीर खियायीं लाभ होखी.. खर्चा में बढोतरी के संकेत बा..कालसर्प योग के प्रभाव विशेष नुकसान करी.. शिव आराधना करीं, मोती दान दीं..
सिंह(मा,मी,मू,मे,मो,टा,टी,टू,टे)२५ तारीख तक बढ़िया समय बा बाद में खर्चा बढे के संकेत बा.. कउनो कार्य में संघर्ष करे के पड़ी. व्यापारी लोग सावधान रहे.. सूर्य के जल दिहला से जरुर लाभ होखी, लहसुनिया धारण करीं..
कन्या(टो,पा,पी,पू,ष,ण,ठ,पे,पो)भाई बन्धु से सहयोग के अपेक्षा मत करी, लेकिन २५ के बाद से बढ़िया समय आ रहल बा.. नया काम शुरू करे वाला के अच्छा रही.. पन्ना से लाभ होखी अउरी बुध के बीज मंत्र के जप कराईं..
तुला(रा,री,रू,रे,रो,ता,ती,तू,ते)भाई बंधी से सहयोग के अपेक्षा मत करीं, निराश होखे के पड़ी.. २६ तारीख के बाद अउरी सावधान रहे के जरुरत बा.. माता रानी के ध्यान धरीं लाभ होखी.. हीरा अउरी स्वेत वस्त्र से लाभ होखी...
वृश्चिक(तो,ना,नी,नू,ने,नो,या,यी,यू)धन के लेके चिंता बनल रही. आमदनी होखी भी ता खर्च बनल रही.. संतान से सहयोग मिळत बाकि मूंगा धारण कइला से जरुर लाभ होखी. हनुमान के सेवा करी अउरी हनुमान चालीसा के पथ करी..
धनु(ये,यो,भा,भी,भू,ध,फ,ढ़,भे)गुरु अभी भी वक्री बाड़े लेकिन लग्न बदला से उनकर निशाना पर संतान लोग रही. थोड़ा सावधनी बरते के जरुरत बा.. "ओम नमो वासुदेवाय नमः" के जप करी अउरी शोध कराके पुखराज धारण करी..
मकर(भो,जा,जी,खी,खू,खे,खो,गा,गी)शत्रु लोग से बचे के जरुरत बा.. छोटा छोटा बात में भी संघर्ष करे के पड़ सकेला.. पारिवारिक अशांति के. संकेत बा. दुसर मेहरारू से बचे के जरुरत बा.. हनुमान के भक्ति करीं अउरी नीलम धारण करीं...
कुम्भ(गू,गे,गो,सा,सी,सू,से,सो,दा) पत्नी से अनबन के संकेत बा. बाकि संघर्ष से सफलता मिली. सिंह लग्न वाला विशेष ध्यान दें.. शनि के दान अउरी दिया जलाई.. परीक्षा करके नीलम धारण करीं..हनुमान चालीसा के रोज पाठ करीं..
मीन(दी,दू,थ,झ,ञ,दे,दो,चा,ची)स्वास्थ के प्रति सचेत रहे के जरुरत बा.. गुरु के वक्री रहला से विशेष बीमारी वाला लोग महामृतुन्जय के जाप अवश्य करायें .. पुखराज धारण कइला से लाभ करी. गुरु के बीज मंत्र के जप भी ठीक रही..
Posted by abhay krishna at 10:12 PM No comments:
Saturday, August 16, 2008
सवाल बड़ा विकट बा. स्वाभाविक बा जवाब भी वईसने होखी. पर सबसे जरुरी ई बा कि सवाल जनमला के कारण जानल जाव. हम पिछला दिनन से चलल आ रहल अमरनाथ श्राइन बोर्ड के जमीन विवाद से उपजल आन्दोलन के बात कर रहल बानी. एगो समस्या बनल बनावल होला अउरी एगो समस्या के बनावल जाला. हालात कईसनो होखे बनावल गईल समस्या के विरोध के पीछे ठाड़ लोगन के हाँ में हाँ मिलावल वईसने बात होखी जइसे शिवजी के भस्मासुर के वरदान दिहल. शिवजी के बचाव खातिर त फ़िर भी विष्णु जी पहुँच गइले पर इंहा उपद्रव के आग में जले वाले निर्दोष लोग के बचाव खातिर के आगे आई.
जहाँ तक हमार जानकारी बा समस्या के शुरुआत जम्मू कश्मीर सरकार द्वारा अमरनाथ श्राइन बोर्ड के आवंटित जमीन के करार रद्द करे के बाद शुरू भइल. मामला के धर्म से जोड़ के देखल गइल अउरी ठेकदार लोग आपन रोटी सेंके खातिर सड़क पर उतर गइल. पर भाई लोग यदि विरोध करे वाला लोग थोडी देर खातिर ई मान ले कि सरकार केहू के जमीन दिहलस फ़िर वापस ले लिहलस अउरी अइसना कउनो जमीन के आवंटन भइले नइखे त अतना बड बवाल होखला से बच जात. पर इहाँ ई सोचे वाला केहू सामने न आइल अउरी जे भी आगे आईल ओकरा के इहे लागल कि शिवजी ऊ लोग के भस्मासुर समझ के ई मुद्दा के विरोध के आड़ में आपन धार्मिक आ राजनीतिक रोटी सेंके के मौका दे रहल बाडन. बस फिर का? धरम अउरी राजनीति के ठेकेदार लोग भस्मासुर बनके विरोध के आड़ में चाहे एहर के चाहे ओहर के जनता के जला रहल बाड़े.
केहू आदमी बा जे अइसना ठेकेदार लोग से ई पूछ सके कि ई विरोध में अगर सबसे बड नुकसान भइल त केकर भइल. शायद केहू पूछे वाला मिल भी जाए पर का ऊ लोग ताल ठोंक के ई बात स्वीकार सकेला के सावन के महिना में अमरनाथ जाके आपन धार्मिक भावना के पूर्ति करे के समय में ई विरोध के कारण सबसे बड नुक्सान हिंदू धार्मिक भावना के ही भइल. जे ओ तरफ़ चल गईल रहे ओकरा के ई तरफ़ लौटे में परेशानी भइल और जे ओ तरफ़ जाए के तैयारी में लागल रहे ओकरा के अमरनाथ जाए के इरादा बंद करे के पडल. कोढ़ में खाज ई कि ई विरोध प्रदर्शन के दौरान कुछ निर्दोष लोग के जान से भी हाथ धोये के पड़ गइल.
का कउनो राजनीतिक पार्टी या धार्मिक पार्टी जे ई आन्दोलन में अग्रणी रहे निर्दोष लोग के मौत के जिम्मेदारी लेबे के तैयार बा? का ऊ लोग ताल ठोंक के कह सकेला कि जवना लोग के मौत भइल उनमे से केहू भी उनकर पार्टी या घर से सम्बन्ध रखेला? कतई ना. ई विरोध प्रदर्शन में जेतना लोग के जान गइल सब निर्दोष लोग बा. शायद ऊ लोग के मौत के जिम्मेदारी सरकार पर थोप के एक अउर विरोध प्रदर्शन के तैयारी हो जाव पर इतना जरूर तय बा कि अइसना हर विरोध प्रदर्शन में हमेशा निर्दोष लोग के ही मौत होखी न कि राजनीति अउरी धर्म के रोटी सेंके वाला अगुआ लोग के.
बात इहें ख़तम हो जाईत तबो गनीमत रहित पर हद त तब हो गईल जब एही बात के लेके देश भर में चक्का जाम के रुपरेखा अमली जामा पहिनावल गइल अउरी कानपूर तथा पंजाब में चक्का जाम के दौरान जाम के कारण २ बीमार लोग के मौत भइल. ई बीमार लोग के न त विरोध करे वाला से मतलब रहे न ही सरकार से. सारा दिन स्क्रीन मीडिया चक्का जाम के अगुआ लोग से सवाल करत रह गइल कि ई मौत के जिम्मेदारी के लिही पर केहू सामने ना आइल. एक नेता महोदय अईले भी त ई कह के छुट्टी पइले कि बीमार लोग के अस्पताल जाए के का उहे रास्ता मिलल रहे. उनकर जवाब देबे के अंदाज अइसन रहे कि यदि पलट के ई सवाल हो जात कि केवल उहे रास्ता होत तब का होत त ऊ जरूर अपना तरफ़ से दुसर रास्ता के नक्शा बने के देखा देते.
अपना जोश में ऊ इहो बात भूल गइले कि ऐ तरह से चक्का जाम करे वाला हर पार्टी के अगुआ लोग चक्का जाम के समय जरूरी अउरी आकस्मिक सेवा में छेड़खानी न करे खातिर गला फाड़ के नारा लगावेले सन. पर हकीकत एहे बा कि जमीनी धरा पर अइसना कउनो नारा अउर वादा के मतलब न होला. आप लोग के हमार बात समझ में आइल होखे त हमार कहे के मतलब सिर्फ़ एतने बा कि वजह जो भी हो अउरी विरोध करे वाला केहू भी होखे यदि उनकर विरोध प्रदर्शन के दौरान एक भी मौत के संभावना होखे त या त विरोध के धारणा ही न बने या फ़िर अइसना समय पर होखे वाला कउनो भी निर्दोष लोग के मौत के जिम्मेदारी भी लेबे के तैयार रहे लोग. यदि अगुआ लोग एकरा खातिर तैयार न होत बा त अइसना हर विरोध के नकारल बहुत ही जरुरी बा नाही त समाज के हालात वइसन शिवजी जइसन हो जाई जेकरा पीछे भस्मासुर रूपी धर्म और राजनीति के अगुआ लोग उनकर के जरावे खातिर हमेशा तैयार मिली.
ई खेला में जब भी नुकसान होखी जनता के ही होखी एहिसे चेते के जिम्मेदारी भी जनता के ही बा फ़िर जनता चाहे एहर के हो या ओहर के. एही से जरुरत बा कि जनता बिल्लीनुमा बनावल समस्या के समय रहते ही पहचान जाव नाही त बीच बचाव करे खातिर जब भी बन्दर रूपी धरम या राजनीति के अगुआ लोग आगे आयी त जनता के उहे हाल होखी जऊन हाल दू बिल्ली के लडाई में बन्दर के बीच बचाव करत समय भइल रहे. दूसरा अर्थ में हमार कहे के मतलब ई बा कि समाज के अइसन स्थिति से बचे के जरूरत बा जहाँ बिल्ली के गला में घंटी बांधे के जरुरत पड़े नाही त ई सवाल हमेशा बनल रही कि बिल्ली के गला में घंटी बांधी के.
Posted by abhay krishna at 2:55 AM No comments:
Labels: human
Subscribe to: Posts (Atom)


text:
ग्लेशियर
ग्लेशियर या हिमानी या हिमनद (अंग्रेजी:Glacier) एक तरह के बरफ के नदी होला जेवना में बरफ के ढेर अपनहीं भार की वजह से घन होके फुहा नियर बरफ ना रहि जाला आ एकर घनत्व ढेर हो जाला आ ढाल की अनुसार सरक के बहे शुरू हो जाला। ढाल की अनुसार ई पहाड़न की बिचा में बरफ की नदी नियर रूप ले लेला आ धीरे धीरे बहाव करे ला। धियान देवे वाली बात ई बा की बरफ में दबाव पड़ला पर द्रव (fluid) के गुण आ जाला जेवना कारण ई बहे लागे ला।
आमतौर पर ग्लेशियर के निर्माण अइसन इलाका में होला जहाँ सालभर में बरफ गिरले के मात्रा बरफ पघिलले की मात्रा से ढेर होखे। बाकी बहि के ई अइसन इलाका में बि आ जाला जहाँ एकर पघिलाव ढेर होला आ बरफ कम गिरेले, अइसन इलाका में ई धीरे धीरे खतम होखे लागे ला। पहाड़न पर ई घाटी में एगो निश्चित धारा के रूप ले के बहे लें बाकी ध्रुवीय इलाका में जहाँ ख़ूब ढेर बरफ एकट्ठा हो जाले उहाँ ई बरफ की मोट चद्दर की रूप में भी बहेला। पहाड़ की दुनो ढाल से बर्फ़ आ आ के घाटी में इकठ्ठा हो के अपने वजन की परभाव से नीचे की ओर धारा की रूप में बहे लागेले। धारा की रूप में ई हिमानी कई किलोमीटर लम्बा होला आ नीचे आ के जब गरम इलाका में आवेला त पघिल के पानी देला जेवना से अकसर नदी निकले ली। हिमालय पहाड़ से निकले वाली अधिकतर नद्दी कुल एही प्रकार से निकलेली। उदाहरण खातिर गंगा नदी गंगोत्री नाँव की हिमानी से निकलेली।
संसार में हिमनद ऊँच पहाड़न पर आ दुनों ध्रुव पर पावल जालें। ग्लेशियर से जुड़ल बहुत सारा जमीनी आकृति बाड़ी जिनहन के हिमनदी स्थलरूप कहल जाला। इन्हन के पढ़ाई हिमनदीय भू-आकृति बिज्ञान में होला।


text:
सोमवार, 8 अप्रैल 2013
अरे भाई बाँध नहीं रहेगा तो बिजली कैसे बनेगी और बिजली नहीं मिलेगी तो मिसिर जी का वातानुकूलक यंत्र कैसे चलेगा ,,,,मिसिर जी तपाक से बोले ,,तोके सेती क मिसिरे जी मिलल हुवे हर जगह घसीटे खातीं ,,,चलल हौवा बोले बीस तीस परसेंट पनिया छोड़ी जाई त ओसे का होई ,,,,इ जग जाहिर हाउ की नदी क अस्तित्व बहले से हाउ ,,पानी रुकी त सडबे करी अ जब उ सडलाका पानी क कुछ हिस्सा छोडल जाई त और चौपट होई,,,,शुकुल जी टपाक से बोले माने तूं एसी क मोह तियागे बड़े तैयार न हौवा ,,,सही जगह बाते नहीं होत हव ,,,सब गोल गोल घुमावत हौ खली ,,,,देखा जब जब कौनो व्यवस्था क एके एके जगह गोलियावल जाई त इ समस्या आई ,,,अरे हर शहरिये में त बिजली बनत रहल ,,सब अपने काम भर के बिजली बनाय्ले और जरुरत परले पर आस पास के भी सप्लाई हो जाय ,बढ़र इनवर्सिटी अपने काम भरके बिजिलिया खुदे बनावे ,,,कौनो आध बाध क जरुरत न हाउ ,,,हर शहर फिर से बिजली बनावे शुरू करे शहर के सीवर के पानी क उम्मे उपयोग करे ,नदियों साफ रही औ कौनो दिक्कत न आई ,,,,हाँ लुटाई न हो पायी ,,,मिसिर जी क्यों चुप रहे ,,अरे यार इ कुल पखंदिया मिलके नाश कर दिहे ,,,,पर इ जान ल ,,,की नाद नद्दी क पैसा जे खाई ,,उ गौ मॉस खाई ,,,अ फिर ऐसन ओक्काई की शहर भर बस्साई ,,,,,,,,,,
प्रस्तुतकर्ता Ayush Chaturvedi पर 11:36 pm कोई टिप्पणी नहीं:
सदस्यता लें संदेश (Atom)